c: text/html

text:
Muri iki gihe ushobora kuba watungurwa no kumva ko kuva mu mwaka wa 2009 hatangira kubakwa urugomero rw’amashanyarazi mu murenge wa Mushishiro, Akagari ka Matyazo, Umudugudu wa Kabeza mu karere ka Muhanga, hatangiye guturwa n’abanyamahanga benshi baje gukora imirimo yo kurwubaka biganjemo Abahinde.
Nk’uko twabitangarijwe n’Umunyamabanga Nshingwabikorwa w’uyu murenge Uwamariya Béatrice, ngo kuri ubu mu mudugudu wa Kabeza bacumbikiye Abahinde 243 bakorera isosiyete Angelique International Ltd, babanye neza n’abaturage kuko bafatanya mu buzima bwa buri munsi.
Ati “aba baturanyi bacu ntacyo badutwaye kuko babanye neza n’abaturage, yewe ugasanga banafatanya, cyane ko hari umubare munini w’abaturage bacu bakorana na bo mu mirimo yo gutunganya urugomero rwubakwa mu murenge muri uyu murenge.”
Abajijwe n’umunyamakuru wa IGIHE, ku makuru avugwa ko Abahinde baba bariraye mu bana b’abakobwa babashukisha amafaranga bamwe bagata amashuri abandi bakaba babyara inda z’indaro, yavuze ko hari igihe koko byigeze kuba, abana b’abangavu bataga ishuri bakagana iy’ubusambanyi, ariko ko babifatiye ingamba zo kubereka inzira ikwiye no kureka iyo mico ibabuza ubusugi ikabandarika. Ku bufatanye n’ababyeyi ngo ubu ibyo byarashize.
Ku kijyanye n’inda z’indaro bivugwa baterwa n’Abahinde yadutangarije ko hari abana 4 bavukiye mu murenge wabo wa Mushishiro ariko abo bakobwa bakaba barahaje mu buryo bwo gushaka akazi.
Umunyamabanga Nshingwabikorwa w’Umurenge wa Mushishiro akaba avuga ko nk’ibi bibazo by’imbyaro biteguye kubishakira umuti uhamye, bakomeza gukangurira urubyiruko kwishyira hamwe bagatizanya imbaraga bakizamura mu bukungu, aho kurarikira ubusambanyi dore ko bashobora no kuhandurira indwara zikomeye nka SIDA.
Umurenge wa Mushishiro ni umwe mu mirenge 12 igize Akarere ka Muhanga, ukaba uherereye mu majyepfo y’Uburengerazuba bwako. Wakunzwe kuvugwamo ibibazo byinshi ahanini bivuye ku miterere y’ubutaka bwaho budakomeye, aho inkangu z’urudaca zahitanaga abantu n’ibintu.

robotstxt: allowed

filter: keep


text:
Hari inoti nshya y'ijana y'amadolar y'Amerika itangira gukoreshwa uyu munsi muri Amerika.
Iyo noti ikoze ku buryo buzatuma badashobora kuyigana mu buryo bworoshye kuko harimo ikoranabuhanga rishya ryinshi.
Irimo umurongo w'ubururu ufite imishumi itatu aho kwandikwa ku rupapuro.
Hari n'igishushanyo cy'ikaramu n'agakombe kajyamo umuti wayo byerekeje mu njyana yayo.
Iyo noti ariko iracyariho ifoto y'umwe mu bagabo b'intwari b'Amerika, Benjamin Franklin, kandi ikozwe mu rupapuro rutari nk'ishashi (plastic).


text:
Bamaze kubona ko hari abana barangwa n’imirire mibi nyamara ababyeyi babo baba batabuze ibyo kubategurira indyo yuzuye, mu Karere ka Gisagara bashyizeho gahunda yo kubyarana muri batisimu : usanga ababyeyi bajijutse bashingwa abatajijutse, bakabafasha kumenya uko bita ku bana babo.
Clémence Gasengayire ukuriye inama y’igihugu y’abagore mu Karere ka Gisagara, asobanura ibijyanye no kubyarana muri batisimu mu bijyanye n’imirire avuga ko umubyeyi urwaza imirire mibi ari umubyeyi na we ugifite imyumvire yo hasi.
Ngo iyo umujyanama w’ubuzima amaze kubibona, barabiganira mu mugoroba w’ababyeyi, bakareba ababyeyi bafite ubushobozi bazamuye n’imyumvire. Icyo gihe rero bafata umwe bakamushinga wa mwana, ku buryo azajya ajya kureba ko mama we yamuhaye inombe, ko yanywereye amata cyangwa igikoma igihe.
Ngo n’iyo umwana afite imirire mibi cyane agomba gukurikiranwa kwa muganga, uyu mubyeyi ajya kureba niba iwabo batibagiwe kumujyana yo.
Gasengayire kandi ati « uwo mubyeyi akomeza gukurikirana uyu mwana mpaka asohotse mu mirire mibi. Ni byo twita kubyarana muri batisimu. »
Byagize umumaro ugaragara
Gaspard Uwumukiza ushinzwe gukurikirana ibikorwa by’ubuzima mu karere ka Gisagara, avuga ko imibare yagaragajwe mu mwaka ushize wa 2013 yerekanaga ko mu karere kose abana barwaye bwaki ikabije batarenze 35, kandi ko abarangwa n’imirire mibi idakabije bahabwa amata ari 321.
Anavuga kandi ko aho batangiriye gahunda yo gushishikariza ababyeyi kubyarana muri batisimu, imibare y’abana barangwa n’imirire mibi yagabanutseho abagera ku 100.
Na none ati « dukomeje gahunda yo gukangurira ababyeyi kwita ku buzima bw’abana babo babaha amafunguro arimo intungamubiri zose umubiri ukeneye, ndetse no gusaba ababyeyi bajijutse kubyara muri batisimu abana batamerewe neza bo mu miryango y’ababyeyi batajijukiwe no kugaburira neza abana babo. Twizeye ko imirire mibi izagera aho ikaba amateka. »
Bitewe n’uko mu bana bagaragaraho imirire mibi harimo n’abakomoka mu miryango ikennye cyane, aho ababyeyi batabona ibyo kubagaburira, mu karere ka Gisagara ngo hariho na gahunda yo kurwanya ubukene : Ibi babikora bashishikariza ababyeyi kwibumbira mu mashyirahamwe na bagenzi babo. Aya mashyirahamwe ngo atuma abatazi gukora bigira ku babizi.


text:
Ikigo cy’Igihugu Gishinzwe imfungwa n’abagororwa (RCS), cyunamiye abahoze ari abakozi b’amagereza icyenda bishwe muri Jenoside.
Ku wa Gatanu tariki ya 12 Mata 2013, Ikigo cy’Igihugu Gishinzwe imfungwa n’abagororwa cyakoze urugendo rw’amaguru, rwavaga ku cyicaro gikuru cyacyo rugana ku rwibutso rwa Kigali ruri ku Gisozi. Uru rugendo rwari rugamije kwibuka abahoze ari abakozi ba RCS.
Komiseri Mukuru Wungirije wa RCS, Mary Gahonzire, avuga ko kwibuka bikwiriye guhoraho, ati “Uru rwibutso rutwibutsa byinshi, rukwiriye kuvuga ubutumwa ku banyamahanga no kwigisha urubyiruko ku byabaye ku Rwanda tubatoza kubana nk’abanyarwanda twubaka inshingano zateshutsweho n’abanyarwanda.”
Komiseri Gahonzire avuga ko biturutse mu biganiro byahereye ku wa 7 Mata 2013 muri gereza zose, buri gereza yafashe gahunda yo gusana byibuze amazu ane y’abarokotse Jenoside nk’umusanzu wo gufasha abarokotse.
Avuga ko nyuma y’imyaka 19 Jenoside irangiye, abagororwa bigishijwe, ati “Abagororwa benshi bicujije ko bahemukiye bene wabo, abenshi uba usanga badusaba ko twabageza ku miryango bahemukiye ngo bayisabe imbabazi, abenshi ubu bafite gahunda yo gusohoka bakajya hanze kwerekana aho bajugunye imibiri kugira ngo ishyingurwe mu cyubahiro.”
RCS yatanze inkunga y’ibihumbi 500 by’amafaranga y’u Rwanda yo gufasha Urwibutso rwa Jenoside rwa Kigali mu bikorwa bya buri munsi byo kurwitaho, nyuma abayigize berekeza ku rwego rw’igihugu rushinzwe imfungwa n’abagororwa kwifatanya n’imiryango y’ababuze abakozi icyenda bazize Jenoside, barimo abayobozi b’amagereza babiri.
RCS ivuga ko nyuma y’imyaka 19, abagororwa bakomeje gusaba imbabazi abo bahemukiye, ikaba isanga ari umusaruro uva mu butumwa bahabwa.


text:
Mu gihe abagore bishimira ko ihame ry’uburinganire n’ubwuzuzanye ryazanye ubwumvikane mu muryango bityo n’iterambere ritangira kugerwaho, abagabo bo bavuga ko uburinganire abagore babufashe nko kwiganzura nyamara birengagiza ko umugabo ari umutware w’urugo.
Ihame ry’uburinganire n’ubwuzuzanye hagati y’umugabo n’umugore rigamije ubwumvikane mu muryango ari naho hashingira iterambere. Rwabukwisi Desire umwalimu ku rwego rw’igihugu ku ihohoterwa rishingiye ku gitsina avuga ko uburinganire ari ukugira uburenganzira bungana hagati y’igitsina gore n’igitsina gabo. Kandi ngo byatanze umusaruro kuko ntacyo umugabo akora ngo kinanire umugore. Agira ati “ Mbere bavugaga ko hari ibyo umugabo akora ariko umugore akaba atabikora nko kujya ku rugamba, kwiga amasiyansi n’ibindi. Ariko ubu barabikora kandi barashoboye.”
Kuba umugore yarahawe ijambo ndetse akagira n’uruhare mu micungire y’umutungo w’urugo ngo byatumye iterambere rigenda rigerwaho. Mukangamije Olive atuye mu mudugudu wa Kinihira akagali ka Barija. Avuga ko iyo mu rugo bigenda neza abana bafatwa neza kandi n’imitungo yiyongera kuko nta makimbirane aba arurimo ahubwo ruba rurangwamo ubwumvikane.
Gusa ariko abagabo bo siko babibona. Zigirincuti Felecien avuga ko uburinganire n’ubwuzuzanye byatumye abagabo basuzugurwa. Zigirincuti asanga abagore bakwiye kwigishwa kugira ngo basobanukirwe neza kuko ubu bo bumva ko bafite uburenganzira kuruta abagabo. Zigirincuti avuga ko abagore bakwiye kwigishwa kuko bafashe nabi ihame ry’uburinganire n’ubwuzuzanye babihindura kwiganzura. Ibi ngo ingaruka yabyo n’itandukana ry’abashakanye rya hato na hato. Nyamara ngo ibi bitarabaho ngo umugore yubahaga umugabo kandi bakarinda basaza bakibana.
Bimwe mu byo abaturage bishimira byagezweho kubera iri hame ry’uburinganire n’ubwuzuzanye ngo abagore ntibagihezwa ku mitungo haba iy’aho bashatse cyangwa aho bakomoka. Ikindi amahirwe angana ku kugana amashuli n’ibindi abagore bahezwagmo.


c: application/atom+xml

text:
Bisa bidasa:Ikawa n’umumenamabuye
Bicinyira bya bikangaga bikonda byacuzwe n’abantu:Ibirago
Barugerageze imigozi barushyire hagati y’abagabo:Umutsima
Icwende ryanjye rimbaye kure mba ngukoreyemo: Ukwezi
Hepfo aha hanyuze akabindi gasenze amatito:Umugore utwite
Kuba ahirengeye siko kwumva: Agasongero k’inzu
Mama arusha nyoko amabuno manini: Igisabo
Nagutera ikibyutsa umugabo mu gicuku: Ifaranga
Ni nde watanze umuzungu kwicara mu ifoteyi?:Ivunja
Nkandagiye itafari rimena itegura risakaza inkuru i Burayi: Radiyo]]>
Nkana ya Rumanzi wabaye imvano y’uwo mugani, iwabo kavukire hari mu ishyamba rya Cyingogo cya Kageyo. Se Rumanzi yari umuhigi, akagira imbwa z’intozo cyane. Uwo mwana Nkana abyiruka akunda guhiga nka se, akica ibirura, inzibyi, imondo n’izindi nyamaswa, impu akazitura abatware bakamuha inka.
Rumanzi amaze gusaza, Nkana azungura se, aba umutware w’umuryango we, ariko muri ubwo butware bwe ntiyareka umuhango w’iwabo wo guhiga, arawukomeza. Ubwo hari ku ngoma ya Kigeli Nyamuheshera.
Rimwe rero Nyamuheshera ajya mu Cyingogo gutanga ibibanza. Abo muri icyo Gihugu, baza kumubyukurukiriza, haza inka z’imbyeyi nyinshi cyane zirimo iz’uwo muhigi Nkana. Nyamuheshera abonye inka za Nkana arazishima cyane, bituma abaririza nyirazo.
Abanyacyingogo bati :”Ni iza Nkana “.Nyamuheshera ahamagaza Nkana ,araza ati :”Nyagasani nditabye !”Nyamuheshera ati :”Ni wowe nde ?” Undi ati :”Ni njye Nkana “Nyamuheshera ati :”Kuva ubu nkugize umutahira w’inka zanjye zose nzashyira mu Cyingogo,kuko nabonye uzi gufata inka neza !”
Nkana abyumvise arumirwa,ati: ”Uyu murimo w’ubutahira, nzawushobora nte?” Ubwo yabivugishwaga nuko yakundaga guhiga, akabona ko atazabifatanya byombi. Niko kubwira Nyamuheshera ati: ”Nyagasani iby’ubutahira sinabishobora, sinavukiye mu by ‘ubushumba, ahubwo nabyirutse ndi umuhigi mbikurikije Data”.
Nyamuheshera yumvise ko Nkana ari umuhigi, arishima kuko nawe ngo yakundaga guhiga. Abwira Nkana ati :”Uzabifatanye byombi,nzaguha n’imbwa zanjye ujye uzihigisha“. Nkana aremera, bamugira umutahira n’umuhigi abifatanya byombi.
Amaze kubyemera abwira abashumba ati: Muramenye, inka z’I Bwami ntizihonorwa (guhanagura amase ataruma ), ntizikurirwa amata akomeza kuba ay’abashumba ) nk’iza rubanda“. Ubwo yangaga iby’ubutahira. Nuko Nkana yita ku buhigi bwe, ubushumba arabwirengagiza. Arahiga, atura impu z’ibirura, imondo n’inzibyi. Nyamuheshera aramushima, amugabira inka z’ibiti, azivanga n’izo kwa se.
Bukeye Nyamuheshera amutumaho ngo azamuzanire inka z’ubushumba arebe uko zimeze. Nkana ararika abashumba ngo bazane inka zo kumurikwa. Abashumba barimura, bazishorerana amase yazunuye ibibero, kuko zitahanagurwaga.
Zigeze imbere ya Nyamuheshera arumirwa biramurakaza cyane. Abaza Nkana ati: ”Izi nka zanjye wazigize ute!?” Nkana ati: ”Nyagasani, n’ubundi nakubwiye ko iby’ubushumba ntabizi, ibyo nakubwiye nzi ni iby’ubuhigi, kandi ubona n’impu njya nkuzanira.“
Nyamuheshera akomeje kurakara, abari aho bose b’inshuti za Rumanzi se wa Nkana, bavugira icyarimwe bati: ”Nyagasani uyu mwana ararengana koko ntazi iby’ubushumba, inka wabonye ari nziza, wazibonye zigifite umubiri se yazisiganye, kuko yari amaze iminsi mike apfuye, bungamo bati: Ndetse zimwe zarashize zizize umukeno.
Byongeye n’izasigaye ziri hanyuma y’ibibi”. Bityo Nyamuheshera ashira uburakari. Ubwo Nkana yari yazanye n’izindi mpu arazitanga. Abari aho bavuga buke bati: “Uyu mwana yigiriye inama, yirengagije ubushumba kandi abuzi, ariko koko bitewe nuko ubutahira buruhije.” Nuko Nkana atsinda ubutahira atyo yikomereza ubuhigi bwe.
Nguko uko imvugo y’umugani “Arigiza Nkana” ’yabaye akarande mu Rwanda, baba bategetse umuntu gukora ikintu kandi bazi ko akizi,akavuga ko atakizi, bati: ”Arigiza Nkana“. Ubwo baba bavuga ko abyangiriye kandi abizi nka Nkana ya Rumanzi. Kwigiza Nkana=Kwangira icyo uzi k’ubushaka, Kwirengagiza.]]>
Izina u Rwanda usanga ryitwa n’uduce tumwe na tumwe two mu Rwanda ndetse no mu bihugu bihana imbibi narwo kuko ngo rimwe na rimwe iri zina ryanahabwaga tumwe mu turere u Rwanda rwabaga rumaze kwigarurira mu gihe cyarwo cyo kwanda (kwaguka).
Ingero zitandukanye nko muri Uganda ahitwa Busoga mu majyaruguru y’ikiyaga cya Victoriya ndetse n’agace ko hafi y’inkiko z’u Rwanda na Uganda bita u Rwanda rwa Gashara.
Uretse no hanze y’inkiko z’u Rwanda, no mu gihugu imbere naho hari uturere dutandukanye dufite iryo zina, nko mu Mutara aho bitaga mu Mubali hitwaga u Rwanda rwa Binaga ari naho haherereye rwa rutare rw’Ikinani tujya dusoma mu mateka ngo : Ibimanuka byamanukiyeho bwa mbere.
Izina u Rwanda turisanga kandi mu bice bya Gasabo hahoze hitwa Gikomero ahari agasozi bitaga ngo ni u Rwanda rwa Ndanyoye, aho i Gasabo akaba ariho hari umurwa mukuru w’ubwami ku ngoma y’Abami b’Abanyiginya,ari nayo mpamvu baheragaho bavuga ko ari u Rwanda rwa Gasabo, ndetse bakongeraho ngo rugari rwa Gasabo.
Si aho gusa, kuko ubwo umwami Mibambwe Mutabazi yigaruriraga i Nduga ako gace nako ngo bahise bakita u Rwanda rwa Kamonyi , bishatse kuvuga ko byari uburyo bwo kwerekana ko aho hantu habaye ahabo rwose.
Muri aya mazina yose rero bikaba byumvikana ko habaga harimo umushinga wo kwagura igihugu nk’uko izina Rwanda ubwaryo ribivuga, kuko inshinga kwanda byavugaga kwaguka mu runyakirima (amagambo atagikoreshwa mu kinyarwanda gikoreshwa ubu).
Kanyarwanda Gahima waje asimbuye se ku ngoma akaba ngo ari yo mpamvu yahawe ririya zina rya Kanyarwanda kubera inshingano yari asigiwe na se Gihanga zo gukomeza kwagura ubutaka yari arazwe.]]>
Benshi bajya bumva amateka y’ u Rwanda rwo hambere n’ uko ingabo zitorezaga ku rugerero. Gusa ukurikije uko ibihe byari byifashe icyo gihe nta munyarwanda wari uzi kurashisha imbunda bitewe n’uko ntazabaga muri Afurika.
Umusaza Bihigifuku utuye mu Murenge wa Rutare mu Kagari ka Munanira ni umusaza wavutse mu 1921yadusanzgije amwe mu mateka yaranze umutwe wa mbere wa gisirikare wabayeho mu Rwanda rwo hambere.
Mu gihe cy’intambara yambere y’isi ni ho Abanyarwanda ba mbere bigishijwe imbunda kugirango bafashe Abadage icyo gihe barwanaga n’ababiligi bakoronizaga Congo.
Icyi gihe kapiteni Tembasi yasabye Umwami Musinga kumuha ingabo zari zaratorejwe i Nyanza mu ishuri ry’abana b’abatware ari zo Indengabaganizi n’Indugaruga ngo bamufashe kurwana.
Ubwo urugamba rwari rurimbanyije mu 1914 ingabo z’Abadage zatwaye Indugaruga bajya kurwana n’ Ababiligi.
Bayobowe na Capiteni Wintgens bitaga Tembasi w’Umudage, Indugaruga zifatanyije n’umutwe w’ingabo z’Abadage bigaruriye ikirwa cy’Ijwi tariki muri Nzeri 1914 bahamara umwaka.
Nyuma ni bwo ingabo z’ababiligi bafatanyije n’abakongomani hamwe n’abongereza bari babatabaye bagarukanye Abadage bafashwaga n’Indugaruga barabatsinda. Icyo gitero cyitahiriye Indugaruga n’Abadage byaje kurangira ingabo zAbabiligi zifashe Kigali ndetse zigera i Nyanza.]]>
Bawuca iyo babonye umuntu wanyoye agasinda cyane, bimwe bavuga ngo: “Yabaye Sabizeze”
Uwo mugabo Nzobya rero, yabaye umutoni w’akadasohoka kwa Mibambwe Sentabyo; bukeye Mibambwe afatwa n’ubushita buramwica, agwa i Remera rya Rukoma na Ngamba (Taba, Gitarama).
Amaze gupfa umuhungu we Gahindiro umuzunguye, yangana na ba sewabo, abo bitaga ibigina bya Ndabarasa Semugaza wari umutware w’umutwe w’ingabo zitwaga Urukatsa, afatanya na Nzobya banesha ibigina.
Hanyuma ariko Nyiratunga (nyina wa Gahindiro), yanga Semugaza, bituma acikana n’Urukatsa bajya mu Ndorwa. Nzobya asigara mu Rwanda. Hanyuma aho Gahindiro amariye gutoneshereza Rugaju rwa Mutimbo, amugabiye akatsi ko haruguru y’inzira no hepfo yayo, Nzobya asubira inyuma ntibamurebe neza. Bigeze aho arasezera ajya iwe mu Buyenzi, ku musozi witwa Ngarulira.
Amazeyo iminsi, abantu b’amacuti ye baza kumubwira ko ibintu bimumereye nabi I Bwami.
Nzobya ariyumvira, ati: “Uruzi Semugaza ngo acike ansige mu Rwanda!” Ahera ko akoresha amakoro yo gutura Gahindiro i Rubona rwa Gihara muri Komini Runda (Gitarama).
Ahaguruka iwe i Ngarulira ataha mu i Ceni ku Bisi bya Huye; mu gitondo arahava ataha i Mayunzwe mu Nduga (Tambwe, Gitarama); bukeye ataha i Gihinga na Ruzege mu nsi ya Kamonyi (muri Komini Taba).
Ahageze araza inkera, arasinda n’abagaragu be, inzoga imaze kumusaga abwira abagaragu be, ati: “Ubonye ngo databuja Mibambwe ansige mu gihugu none mbe nsigaye inyuma ya Rugaju; mbese mwene databuja Semugaza we gucika akansiga mu Rwanda nabitewe n’iki?” Ati: “Ubu ndagiye nsange databuja Mibambwe ku musezero i Rutare, ningera ku mva ye niyahure mpwane na we!” Ubwo ayo yose yayavugishwaga n’inzoga!
Nuko abagaragu be baramuhana arabananira, ateshwa inzira ijya i Rubona kwa Gahindiro, aboneza iy’epfo ku Kavuza n’Uruyenzi, yambuka Nyabarongo ataha i Kinyinya mu Bwanacyambwe (muri Komini Rubungo(Kigali)).
Amaze kuhagera, na none araza inkera. Isindwe riramudanangira akomeza ya migabo ye yo kwiyabura ntiyagaruka. I Bwami bamenya ko acitse nka Semugaza, bohereza ingabo zo kumutangira ngo zimufate. Nzobya amaze kubyumva arahaguruka ngo acikane n’ingabo ze nka Semugaza. Ariko abantu babonye ko babungerezwa n’umusinzi, bamwegukaho basubira i Gihara kwa Gahindiro barayoboka.
Nzobya na we abonye abantu bamushizeho, yambuka Nyabarongo aboneza iy’i Buliza; ageze ku mugezi wa Rusasa na Ntarabana, inyota iramurembya, ajya mu mugezi anywa amazi, amaze kuyahuga ariyahura arapfa. Icyo cyambu yanywereyemo cyitwa Akazi, ni ho havuye ijambo rivugwa n’ubu, ryo kunywa Akazi ka Rusasa.
Ayo mafuti yose rero Nzobya yakoze kuva ku Kamonyi kugera i Rusasa na Ntarabana, yayakoreshwaga n’itende ry’inturire(Ikigage cyirimo ubuki) yihoshyaga; ni yo bise nzobya, babonye urupfu rwe ruturutse ku itende ry’ubuki n’inturire ; barabimwitirira byitwa Nzobya.
Kuva ubwo inzoga yose y’itende bayita nzobya. Ni byo bavugira ku muntu isindwe ryakoresheje ibidakorwa, bati: “Noneho si inzoga yanyoye, yanyoye nzobya”.
Uburyo bwa kabiri bw’inkomoko y’uyu mugani
Ariko kandi kunywa nzobya uretse abavuga ko bikomoka kuri uwo mugabo Nzobya wo mu Buyenzi, hari n’abandi bavuga ko byakomotse ku nka ya sekuru wa Nyirarucyaba rwa Gihanga.
Mu bitekerezo, bavuga ko Nyirarucyaba akiri umukobwa w’inkumi yicishije amata sekuru ubyara nyina agira ngo abise se Gihanga yime ingoma. Sekuru wa Nyirarucyaba yari umwami wo mu basangwabutaka; bukeye Gihanga agisha umukobwa we inama, ati: “Ese mwana wanjye ko naje ino ngira ngo ni jye uzaba umwami, none databukwe uriya ari we sogokuru wawe, tumugize dute ngo ambise mbe umwami?” Nyirarucyaba aramusubiza, ati: “Hora nzi uko nzabigira; nzabikurangiriza.”
Ubwo kwa sekuru hari inka yitwa Nzobya, bukeye Nyirarucyaba ajyayo, amarayo iminsi. Umunsi umwe sekuru ajya guhiga, ahigutse afite inyota, asanga Nyirarucyaba ari we uri mu rugo wenyine; avuruga amata ya Nzobya ashyira mu nkongoro, aramuhereza. Sekuru amaze kunywa atangira kugira isesemi, araruka. Nyirarucyaba abibonye yihina mu cyanzu, urugo aruha inkongi y’umuriro, araboneza yigira iwabo kwa Gihanga.
Nyina wabo witwaga Gihogwe (ni we kuvuza iya Gihogwe byavuyeho) asohotse asanga urugo rwahiye kare. Induru ayiha umunwa, ariko habura uwagira, ati: “Komera.” Nuko sekuru wa Nyirarucyaba apfa atyo, azize ko yanyoye amata ya Nzobya; ni yo bagereranya n’inzoga umuntu anywa agasinda byo gupfa, bati: “si inzoga yanyoye, yanyoye nzobya (= icyishi).
Nuko Nyirarucyaba amaze kwica sekuru atyo, Gihanga yima ingoma, umukobwa we arongorwa na Kazigaba, ariko asaba se ingororano y’uko yamuhesheje ingoma. Gihanga amusezeranya ko abana bamukomokaho bazitirirwa izina rye n’ubwo ari umugore bwose; bakitwa Abacyaba.
Kunywa nzobya = Gusinda bita ubwenge
Mashira amaze kubona ko Nyirambanza akuwe uruyi ataramenya igicuro ku mukondo (yenda gusaza), atumiza mwishywa we Munyanya ngo bamuragurire azabone akera ku bibero (umwana); dore ko Mashira na Munyanya bombi bari abapfumu b’impangu, Munyanya aza shishi itabona.
Mashira, ati: “Nguhamagariye kugira ngo turagurire Nyirambanza.” Munyanya, ati: “Ese turamuragurira mu buryo ki?” Mashira, ati: “Ni ibyerekeye ibyo uzi by’ubugumba bwe!” Atararekanya ijambo, Munyanya aramwanzuranya; ati: “Waribagiwe iyo umuraguriza mbere atarasama! none se ko agiye kubyara, uramuragurira iki kindi kandi? ati: Ahubwo iyo uraguriza umwana agiye kubyara, kuko azaba ikiremba kizakura bugubugu, kigasiga ubusa nk’uko nyina yari agiye kubusiga! Ati: Ariko ni ay’ubusa, nta mbuto izasigara kwa Nyirambanza!”
Munyanya ataragusha ijambo, Mashira, ati: “Kabeshye! Nyirambanza ko yasamye akazabyara umwana w’umuhungu uzabyara abana tutazi umubare, bazanzungura, ndetse bakazanazungura bashiki banjye!” Ubwo ibyo byose babivugaga bavuye ku muti (mu rwahi aho baragurira), kandi koko Nyirambanza yari amaze gusama inda yabyayemo umwana wiswe Nyanti.
Nuko bombi bacutsa amagambo yabo, bayabika mu nda ntihagira undi bayabwira; yaje kumenyekana nyuma. Ubwo Nyirambanza aratwita, arashyira arabyara; abyara umwana w’umuhungu. Igihe akiri ku kiriri bataramwita izina, na none Mashira atumira Munyanya. Ageze aho, amujyana ukwe aramubwira, ati: “Ndagira ngo dusubire mu magambo y’uyu mwana wavutse.” Munyanya ati: “Ayandi y’iki, ko nakubwiye ko nta mwana urimo? Icyakora azaba umushishe akure bugubugu; na ko akamaro ke nakubwiye ko ari nta ko; uretse ibyawe wibeshya ngo azakuzungura!
Mashira noneho abwira Munyanya, ati: “Na njye noneho maze kubyiyumvamo; umwana wanjye afite inenge; ariko aho kuba ikiremba azaba akareremeko (umugabo urangiza vuba iyo ashyikiranye n’umugore) ariko byo nzi insinzi yo kuzabimutsindira.” Munyanya, ati: “Ni iyihe?” Mashira, ati: “Hagiye kwaduka umugabo uzaturusha ubuhanga, ni we uzaturagurira (Ubwo yahanuraga Runukamishyo w’umusinga; uyu sekuruza w’abasinga bita abo kwa Mushyo; dore ko yaje nyuma y’Ababanda).
Munyanya na we yungamo, ati: “Uwo ukangisha uzaturusha ubuhanga, uzajya kumuraguzaho amaze gupfa; ko uzasanga se yapfuye, uzaraguza nde kandi?” Mashira abwira Munyanya, ati: “Umwana wanjye mwise Nyanti nta kindi. Barekera aho barataha.
Nuko boya ayo, Mashira yita umwana we izina; amwita Nyanti, aba aho ararerwa, aba umushishe akura bugubugu nk’uko Munyanya yabihanuye; atangiye kuba ingaragu, koko ngo indagu irazigura ntihera! Runukamishyo yaduka mu Rwanda aturutse mu Ndorwa; aza ari “mbisampaharuze!” araragura aba rwamwa.
Mashira abimenye atumira Munyanya. Akigera aho, ati: “Sinakubwiye ko hazaza umuhanuzi uturusha akamvurira umwana ubureremeko!” Munyanya akubita agatwenge, ati: “Harya uracyabyita ubureremeko?” Ati: “Urishunga ni uburemba, kandi n’ibyo wibwira ngo uzajya kuraguza uwo mugabo wadutse na byo ni ukwishunga; bazakubwirira mu nzira ko yapfuye ukimirane ugaruke, kandi waruhiye ubusa; maze uwo muruho na wo uzakokame, mu Rwanda bajye bagucaho umugani batakikureba.” Barekera aho.
Nuko Nyanti ararerwa arakura, amaze kuba umusore, baramusabira ararongora, amaze kurongora koko aba ikiremba nk’uko Munyanya yabihanuye. Biba aho bitazwi, bitinze biramenyekana; inkuru iba kimomo ivuga ko mwene Mashira yabaye ikiremba. Rubanda bamaze kubimenya, Munyanya araza abaza Mashira, ati: “Sinakurushije se! cyo mpa impigu yanjye!”
Mashira, ati: “Nta bwo nayiguha ntavuye kwa Runukamishyo!” Buracya arikora n’ibintu byiza by’ingemu ashyira nzira. Acagashije urugendo ahubirana n’abantu bo muri ako karere, ababaza amakuru ya Runukamishyo, bati: “Yarapfuye!” Mashira akimirana agaruka. Ageze i Nyanza asezerera umukazana we amusubiza iwabo, Nyanti asigara aho n’uburemba bwe Munyanya yahanuye.
Mashira rero aruhira Nyanti atyo: kuko yamuragurije ataravuka akamusabira ari ikiremba, yajya no kumuraguriza kwa Runukamishyo agasanga yarapfuye, agakimirana akaza agasezerera umukazana yashimagaho umugeni muzima. Rubanda rero bamaze gushishoza ibyo byose no kuzirikana indagu ya Munyanya, babona umuntu uhirimbanira ikintu bikamupfubana, bagasanga yararuhiye ubusa, bakagira bati: “Yaruhiye nyanti!” Kuruhira nyanti = Kurushywa n’ikidafite akamaro. Kuruhira ubusa.]]>
Agatiritiri kaje kaduruza, kaje kuzatina umugabo-Umusoro.
Akavumu k’iwacu ni Mbimburamahina-Umusore ubungira inkumi.
Fata agahini mfate akandi tujye gusekura umutanoga. Umusenyi.
Fata inkoni ngufi turagiye ku manga-Umusigati.
Ibuguti ibuguti-Umusore ubugutana ingabo.
Inka zanjye zaragiye zigarukira mu mpinga y’abankunda-Umuyaga.
Kavumbutse kavuga amangenge-Umuvumbuko w’intare.
Kavuye aha kabatinatina kagera mu gahinga kakibatinaguza-Umusoro.
Kirisha amazuru-Umuvuba.
Kubira so hepfo mukubire haruguru tumwite Rwabuzutu-Umuyaga.
Mfukumfuku yatura so ku mucaca-Umusemburo.
Mutamu iriruka ntirenga-Umuyaga.
Nagutera ikigira izina ntikigire ibara-Umuyaga – Umusuzi – Amazi
Nagutera ikigira izina ntikigire ibara-Umuyaga.
Nagutera Mukara ikamwa ayera murumuna wa Muhoro. Umuyenzi.
Ngira inka igakamwa igaramye bwira ikubama-Umuvure.
Ngira inka nkayivanaho uruhu igasigara ihagaze-Umuvumu.
Nshagawe ntawi umwami-Umusore warongoye.
Ntereye akabuye mu gihuru kagaruka kavuga amanzenzi-Umuvumbuko w’intare.
Nyamunsi aragendera hejuru y’urupfu-Umushoferi w’indege.
Rukara rw’amacece aturutse hirya wayacekwa-Umusirikare.
Shirika amazinda ngutume ikuzimu-Umusomyo mu mazi.
]]>
Icyo gihe hari ku ngoma ya Cyilima Rugwe, hakabaho itegeko rivuga ngo: “Ntihazagire umuntu uva mu rugerero adakuwe n’uwe; nka mukuru we, cyangwa murumuna we, cyangwa undi bafitanye isano. Ubwo hariho umugabo Lyaba w’umuturagara, atuye i Murama mu Kabagali ho i Gitarama, akagira umwana umwe w’umuhungu witwa Ruhashyampunzi. Lyaba amaze kuba umusaza utakibasha kujya mu rugerero bene wabo bamurega ku mutware wabo w’ingabo. Uwo mutware atumiza Lyaba amubaza igituma yanga kujya mu rugerero kubera ubusaza. Bene wabo bamushinja ko afite umuhungu w’umusore witwa Ruhashyampunzi, bati: “Ni umusore ukwiye kujya mu rugerero!” Lyaba aratsindwa, agenda ihutihuti ajya gusabira umuhungu we amushyingira ikitaraganya, kugira ngo ajye mu rugerero.
Ruhashyampunzi amaze kurongora ajya mu rugerero i Gaharanyonga; ariko ubwo yasize umugore amaze gusama inda.
Nuko Ruhashyampunzi aragenda, hashize amezi make umugore we abyara umuhungu. Ruhashyampunzi amaze kubyumva ajya gusezera ku mutware w’urugerero kugira ngo ajye kwita umwana izina. Umutware w’urugerero aramwangira. Amaze kumwangira, Ruhashyampunzi arumirwa; ahera ko atuma kuri se ngo agerageze uko ashoboye kose amubonere umukura muri bene wabo. Intumwa igeze kuri Lyaba agerageza bene wabo baramuhakanira. Atuma ku muhungu we ko yagerageje uko ashoboye kose bikananirana akabura umukura. Intumwa igeze kuri Ruhashyampunzi ivuga ubutumwa. Ruhashyampunzi arumirwa n’umubabaro mwinshi.
Aragenda abwira umutware w’urugerero ko yabuze umukura; abimubwirana umubabaro. Umutware abyumvise na we biramubabaza, ariko ubutware bumubuza kubyumva, kugira ngo abari mu rugerero batazajya baboneraho inkunga yo gusezera.
Ruhashyampunzi yitegereza umutware w’urugerero araturika ararira. Umutware nawe amukubise amaso arira, aragenda ahamagara abagabo bakuru abajyana ukwabo; abatekerereza ibya Ruhashyampunzi. Abagabo bakuru babyumvise, bagirira uwo mwana impuhwe, bamusabira iminsi mike yo kugera imuhira. Baramuhamagaza bamutegeka ko ataha akamara iwabo amezi abiri masa akagaruka mu rugerero. Ubwo Ruhashyampunzi aranezerwa cyane; arara ataraye, bukeye azinduka yiruka amasigamana amanywa n’ijoro; agera iwabo i Murama mu kindi gitondo cya kare.
Umugore we amukubitse amaso aranezerwa; bombi ubwuzu burabasaba baramukanya, bataramukanyije; bamaze kuramukanya, umugore arikubura yicara ku rwuririro, dore ko byari umuhango w’abagore bo hambere, umugabo aramukurikira. Umugore amuhereza agacuma k’inzoga, Ruhashyampunzi arasoma, baganira ho gato, Ruhashyampunzi abwira umugore, ati: “Jya kunsasira ndananiwe.” Umugore, ati: “Harashashe!” Ruhashyampunzi yinagurira ku buriri. Umugore aramwegera bararyama. Bamaze kuryamana ibyishimo bya Ruhashyampunzi biramuzabiranya, bituma umwuka uhera arahwera. Umugore induru ayiha umunwa. Rubanda barahurura, basanga amaze kunogoka. Umugore, abatekerereje uko byagenze barumirwa, bati: “Yamuguyemo urwuba!”
Nuko inkuru y’uko Rahashyampunzi yapfuye irakorerana igera ibwami. Bumvise icyamwishe barumirwa; ibyo byishimo byamwishe amarabira babihindura urwuba. Kuva ubwo, ibwami bategeka ko ibinege biri mu rugerero bizajya bimara amezi atandatu gusa, yarangira bigasezererwa bigataha. Itegeko rirafata bitewe n’ubwoba ibwami bagize buturutse ku rupfu rw’amarabira Ruhashyampunzi yapfuye.
Urwuba rero, ni ibyishimo bitewe no kwihwabana urukumbuzi rw’agakabyo; ni cyo gituma iyo umuntu azikamye mu gahararo k’ibimushamaje cyane, wumva bavuga ngo: “Yabiguyemo urwuba!” cyangwa inshuti ebyiri zahura igize ngo irasezera mbere iyindi ikayishwishuriza, iti: “Ba uretse mbanze nkugwemo urwuba, tumarane ibicuro.”
Kugwamo urwuba = Kwihwabana ibyishimo by’agakabyo.
]]>
Uyu mugani baca ngo:”Yazindutse iya marumba”, bawuca iyo babonye umuntu waciye ijoro mo kabili azinduwe n’ikimubogamiye; ni bwo bavuga ngo: “Naka yazindutse iya marumba”. Wakomotse kuri Marumba w’i Kageyo mu Cyingogo (Gisenyi), ku ngoma ya Mutara Semugeshi; ahagana umwaka w’i 1600.
Marumba yari umuhigi n’umutezi w’inyamaswa ziribwa n’izitaribwa: imbogo, inyemera, impongo, amasha, ingwe, imondo, ibyondi, inkima, n’izindi; dore ko n’abaturanyi be bose bo muri ako karere k’ishyamba rya Cyingogo bari abatezi b’inyamaswa.
Amaze kubona umwuga we uhimbaje, yigira inama yo kujya atura impu z’inyamaswa yishe kwa Semugeshi, arabitangira, arazitura, Semugeshi arabimushima, bituma amugira umutoni we; amugabira abahigi bose batuye mu Cyingogo. Abahigi barayoboka bamutura impu, na we akazijyana I Bwami, mbese biba umuhango we.
Bukeye, abahigi yagabanye babonye ko bimukijije kandi atakijya mu ishyamba, batangira kumugirira ishyari; bakamuca ruhinganyuma, inyamaswa zaguye mu mitego yabahaye, bakazitegura bakabaga, impu bakazijyanira I Bwami, bakazitura ku giti cyabo kugira ngo bamenyekane babone uko barega Marumba amanyoma; biba bityo iminsi.
Marumba abonye batakimuzanira impu, ararakara ajya kurega ibwami. Abwira Semugeshi, ati: “Abantu duturanye, iyo nteze imitego yanjye igafata, bansha ruhinganyuma bakayitegura.” Semugeshi arabatumiza agira ngo baze baburane.Baraza, bageze I Bwami, bati: Ngaho Marumba shinja abantu bawe.
Marumba aratangira, ati: “Aba bantu nabagabanye ari abatezi, none nsigaye ntega imitego bakansha ruhinganyuma bakayitegurira; nimubambarize ikibibatera!” Na bo bahabwa urubuga rwo kwiregura; baraterura, bati: “Marumba aratubeshyera; dufite imitego yacu bwite, iyo ifashe ni yo dutegura.”
Abacamanza bamaze kumva impande zombi, bati: “Marumba erekana ibimenyetso bibahamya cyangwa utange abagabo babibonye!” Marumba abibura byombi; abacamanza, bati: “Uratsinzwe; dusanze urega ubusa; none genda uzabubikire, maze nubabona uzaberekane by’imvaho”
Nuko Marumba arashwiragira aragenda; ageze iwe akoranya inshuti ze zose, bajya inama yo kujya baca ijoro mo kabili, bakajya mu ishyamba kureba imitego yabo. Batangiye kugenza batyo; babandi bayiteguraga baracwedeka. Biba aho bisa n’ibyibagirana.
Marumba na bagenzi be babonye ko imitego yabo yasugiye itagitegurwa, baradohoka barekera iyo ntibongera kujya bayisura, ariko Marumba akababwa. Bigeze aho agira akambuguyu ko kujya ayisura wenyine, kuko abandi batakibyitayeho. Igihe akigingimiranya ingeso y’abaturanyi be irabyuka; bajya mu mitego barayitegura. Marumba abyumvise ararubira; bigeze mu gicuku cya nyuma amena ijoro ajya mu ishyamba; akiryegera ahubirana n’imbogo yabyaye iramwesa imuribatira aho; bukeye basanga intumbi igaramye mu kinani(igihuru).
Kuva ubwo rero babikurizaho umugani babona umuntu wazindutse cyane bati: “Yazindutse iya marumba”Kuzinduka iya marumba = Guca ijoro mo kabili kubera imitima ihagaze]]>
Kwa Bukoco barakocagurana-Urusyo n’ingasire
Sogokuru aryoha aboze :Umuneke
Kati kaci kati hwi!:Agaca mu nkoko
Kashira amanga karakanyagwa: Agacumu kica inkurikirane
Akari inyuma ya Ndiza urakazi: Inyana mu nda ya nyina
Karirashe kariterura karaswayo: Urukwavu rw’ishyamba
Kuba ahirengeye siko kwumva:Agasongero k’inzu
Mama arusha nyoko amabuno manini:Igisabo
Nyirabyuma ndashya umugongo :Urusenge
Ca bugufi: Umugabo mu cyanzu
]]>


text:
Bamwe mu babyeyi ngo basanga bagomba kubyara abo bashoboye kurera ,bityo nibura abana bakabasha kubaho neza bijyanye n’ubushobozi ababyeyi babo baba bafite.
Kubyara abana b’indahekana kandi biri mu bituma umubyeyi asaza vuba nk’uko ababyeyi ubwabo usanga babyivugira.
Ngo kuba umubyeyi yarabyaye abana benshi kandi b’indahekana bituma ahora afite intege nke kubera imiruho n’imihangayiko y’abo bana.
Ngo hari ababyeyi bamwe wasangaga mu gihe cyashize niba adafite inda ahetse gutyo gutyo ,ariko ngo muri iyi minsi byarahindutse.
Ikindi ababyeyi benshi usanga bahurizaho ,ngo ni uko kubyara abana b’indahekana bituma nta mahoro arangwa mu muryango ,ngo kuko akenshi usanga abagabo badakunda bene abo bana ,bigatera amakimbirane hagati y’abagize umuryango.
Gusa aba bayeyi bavuga ko imyunvire imaze guhinduka ku babyeyi b’abagore bamwe na bamwe batuye mu byaro.
Bavuga ko akenshi wasangaga ari ho hari ibibazo byo kubyaragura kandi nta n’ubushobozi babaga bafite buhagije.
Bamwe mu babyeyi batuye mu murenge wa Kinihira ho mu karere ka Rulindo bavuga ko muri uyu murenge nta bagore bakibyara indahekana.Ngo bose bitabiriye kuboneza urubyaro.
Mukamana Leocadie,afite abana bane,kuri we ngo asanga mu murenge wabo gahunda yo kubyaragura itakihaba.
Yagize ati”ababyeyi benshi mu murenge wacu bahinduye imyunvire nta wukibyaragura.Mbere wasangaga umugore yonsa agakura umwana ku ibere n’indi nda yagezemo ku buryo hari bamwe mu babyeyi batagiraga umwanya wo kuruhuka .muri iki gihe si ko bimeze ibintu byarahindutse.”
Babyeyi kandi bavuga ko n’ubukungu bumeze nabi,ngo nta watinyuka kubyara abana benshifite icyo abareresha.Kimwe mu byo bavuga kigoranye kugeza ubu ngo ni imyigire y’abana,bavuga ko iyo wabyaye benshi ,ngo batiga neza nk’uko bikwiye.
Aba babyeyi ngo basanga kubyara abana benshi ari ubujiji.ngo kuko usanga wongera umubare w’abana nyamara ubutaka butiyongera.
Kuba kandi ababayeyi barahinduye imyunvire ngo byabagiriye umumaro kuko n’ubukungu bwabo ngo bwariyongereye ugereranije na mbere batarahindura gahunda.


text:
Umuhuzabikorwa w’inama y’igihugu y’urubyiruko, Shyerezo Norbert, asaba urubyiruko rwo mu karere ka Burera kwirinda imvugo zigaragaraza “amarangamutima njya bukene” kuko zidashobora na rimwe gutuma batera imbere. Ngo ahubwo bakwiye guhera kuri duke bafite bakazagera kuri byinshi.
Shyerezo avuga ko hari rumwe mu rubyiruko rwumva ko rudashobora na rimwe gukora umushinga ngo utere imbere bityo unaruteze imbere.
Agira ati “Ugasanga umuntu arimo kuvuga ati ‘ese jyewe mwene kanaka koko nshobora gukira? Ati ‘bariya nibo bateganyirijwe ni bo bishoboka ko batera imbere kuriya.”
Akomeza avuga ko hari n’abandi batangira imishinga cyangwa indi mirimo bamara igihe kirekire bakora ariko nta kinjira bagatangira kuvuga ko ari “inyatsi” bafite ituma badatera imbere. Ngo ibyo nabyo ni “amarangamutima njya bukene”.
Agira ati “Ugasanga undi arimo aravuga y’uko afite inyatsi. Ugasanga umuntu ari kuvuga ngo jyewe mfite inyatsi, ndakora sinzi iyo ibintu bijya! Ati ‘rero jyewe narihebye rwose ndabona ntako ntagize, icyiza ni uko narekera ahongaho n’inyoni zirarya.”
Shyerezo akomeza avuga ko usanga abatekereza gutyo akenshi baba babikura mu miryango yabo. Aha atanga urugero agira ati “Ababyeyi bo bakavuga bati ‘tugiye kwa muganga, (bakababwira) bati ‘mugomba kuboneza urubyaro, bakavuga bati ‘hari abababuze, none jye Imana yabihereye, abe ari jyewe ureka kubabyara! Harerimana!”
Akomeza avuga ko umwana akuriye “mu bitekerezo no mu migenzereze y’ibyo watekerezaga umubyara, gukira bishobora kumugora”. Kuko azi neza ko Imana yatumye avuka ari nayo izamurera.
Shyerezo akomeza asaba urubyiruko rwo mu karere ka Burera gukoresha ubwenge Imana yabahaye ubundi bagaharanira gutera imbere bakikuramo ibitekerezo bibaganisha mu bukene gusa.
Tariki ya 12/08/2014 ubwo hizihizwaga umunsi mpuzamahanga wahariwe urubyiruko, Shyerezo yasabye urwo rubyiruko kwizigamira ndetse no guharanira gukora bahereye mu bintu bike kuko bikura bikazaba byinshi.
Yabasabye kandi kwishyira hamwe bagatangiza imishinga bityo bagaterwa inkunga. Ngo ibyo byose ariko bazabigera ari uko bafite ubuzima buzira umuze. Akaba abasaba kwirinda ibiyobyabwenge kandi bakabirwanya.


text:
Kuri uyu wa Kane tariki ya 12 Nyakanga 2012 nibwo Ishuri Rikuru ry’Ubuhinzi, Ikoranabuhanga n’Ubumenyi rya Kibungo INATEK ryatanze impamyabumenyi ku nshuro yaryyo ya gatatu, aho abanyeshuri bagera kuri 922 aribo bahawe impamyabumenyi.
Muri abo banyeshuri bahawe impamya bumenyi, abagera kuri 50.8% ni ab’igitsina gore mu gihe 49.2% bo ni ab’igitsina gabo. Umuhango wo gutanga izi mpamyabumenyi ku mugaragaro bereye ku kicaro gikuru cy’iri Shuri riherereye mu Karere ka Ngoma mu Ntara w’Iburasirazuba, wari uyobowe na Minisitiri w’Uburezi Dr Biruta Vincent wemeje ko koko aba banyeshuri bose bahawe impamyabumenyi z’ikiciro cya kabiri cya kaminuza.
Mu ijambo rye Padiri Dr Karekezi Dominique Umuyobozi wa INATEK yagaragaje ibyo iryo Shuri rimaze kugeraho, imbogamizi bahura nazo ndetse n’ibyo bateganya gukora mu gihe kiri imbere birimo kuzana icyiciro cya gatatu cya kaminuza.
Padiri Karekezi yasabye abarangije kuba urumuri rw’Abanyarwanda babikesha ubumenyi n’ubupfura, ngo kuko ari izindi mbaraga igihugu cyungutse. Avuga ku ireme ry’uburezi Umuyobozi wa INATEK yavuze ko bo nka INATEK icyo kibazo kitahagaragara cyane, kuko abahiga n’ubundi usanga barize mu bihe byashize kuko ireme ry’uburezi ngo ribanziriza mu mashuri abanza ndetse n’ayisumbuye byaba bidakozwe hakaba hononekaye byinshi.
Guverineri w’Intara y’Iburasirazoba Uwamariya Odette we yagarutse ku kamaro INATEK yagize mu iterambere ry’Intara ayobora mu rweogo rwo gufasha mu kuzamura umusaruro w’ibikomoka ku buhinzi ndetse no mu rwego rw’uburezi, doreko abanyeshuri baharangije abenshi bagiye gukora mu nzego zitandukanye muri iyo ntara.
Uwavuze mu izina ry’Abarangije yavuzeko ubumenyi bigiye muri INATEK buzabafasha muri byinshi harimo no guhanga umurimo, ndetse no guhangana ku isomo ry’umurimo.
Aba banyeshuri ariko basabye Minisiteri y’Uburezi kwihutisha gahunda yo gufasha abanyeshuri bo mu mashuri makuru yigenga kubijyanye n’amikoro, maze bagahabwa inguzanyo bazishyura barangije kwiga. Basabye kandi INATEK gushyiraho ikiciro cya gatatu cya kaminuza, maze kwihutira gushaka dipolome hanze y’u Rwanda bigacika.
Dr Biruta Vincent Minisitiri w’Uburezi we yavuze ko abasohotse bakenewe ku isomo ry’umurimo mu gukemura ikibazocy’abakozi ku isoko ry’umurimo mu Rwanda, ndetse no mukarere. Ikindi ni uko yavuze ko kwiga ibyo umuntu ashoboye iyo ushyizeho umwete byose bishoboka, kandi asaba kudakora ibyoroshye gusa ahubwo n’ibivunanye ariko bifite akamaro, maze umunyeshuri akitabira ishami bigaragara ko abarirangije bakenewe ku isko ry’umurimo, kandi bitanga n’amahirwe yo kwihangira umurimo.
Minisiteri y’Uburezi yasabye amashuri makuru na za kaminuza kuvugurura inyigisho no gukoresha ikoranabuhanga rigezweho, ariko Leta nayo izabibafashamo.
Biruta yagarutse ku kuzamura ireme ry’uburezi bizanatuma abayamahanga baza kwiga mu Rwanda, maze asaba buri wese akaba akwiye kwisuzuma mu kongera ireme ry’uburezi ndetse kandi hakanakorwa ubushakashatsi.
INATEK (Institute of Agriculture, Technology and Education of Kibungo) ni Ishuri Rikuru riherereye mu Karere ka Ngoma mu Ntara y’Iburasirazuba, ryatangiye ku itariki ya 15 Gashyantare 2003 icyo gihe ryari rifite abanyeshuri 355 gusa.
Iri shuri ritangira ryari rifite intego yo kwigisha Abanyarwanda Ubuhinzi n’ubworozi bugezweho no kurwanya ubukene, binyuze mu nyigisho n’ubushakashatsi. Iri shuri ryaje kwemerwa ku itariki ya 16 Kamene 2010 ,kandi kugeza ubu rifite abanyeshuri 3, 718.
INATEK ifite amashami abiri iry’uburezi n’iry’iterambere ry’icyaro ariko muri ayo mashami hagiye harimo utundi dushami tuyashamikiyeho. Iri shuri rifite abanyeshuri biga ku manywa, abiga nijoro n’abiga mu mpera z’icyumweru.
Foto:Olivier Muhirwa


text:
Kuri uyu wa 12.6.2012, itsinda KGB bafashe amashusho y’indirimbo yabo baherutse gusohora bise “Bibi” ikaba yarakozwe na Producer Mastola, naho amashusho akaba ari gufatwa na Cedru.
Mumakuru twari twahawe na Henry umwe mubagize iri tsinda ni uko aho bari bateganyije gufatira amashusho y’iyi ndirimbo atariho bayafatiye ariko ntiyagize byinshi adutangarizaho. Amashusho bateganyaga kuyafatira muri Hotel Tech nk’uko yari yabidutangarije ku itariki 12.6.2012 ubwo yagiraga ati: “Hey bite se? Uyu munsi turatangira shootings za clip 18h kuri hotel tech hafi y’urunana munsi ya stade amahoro ujya kuri prince house. See you there”.
Gusa siho amafoto yafatiwe kuko baje kuyafatira kuri Diplomat Hotel nk’uko yabidutangarije umunsi ukurikira ubwo twamubazaga uko byari byifashe. Henry yagize ati: “ Ni ukuri sha byari byiza we had fun kabisa. Shooting twayikoreye kwa producer Cedru abari bahari ni abo twafatanyije wongeyeho Christian Tusker na sgt Robert naba djs, twahereye kuri background dukurikizaho stories muri hotel Diplomat ariko ntiturarangiza kuko hakiri izindi shootings zisigaye ni ibyo muri rusange”.
Nk’uko yabitubwiye, hari kandi na bamwe mubahanzi bari baje kubafasha kandi bakaba nabo bazagaragara mumashusho y’indirimbo “Bibi” aribo Christian na Sgt Robert.
Amashusho bafashe ku itariki ya 12.6.2012 byari biteganyijwe ko bitangira saa kumi n’ebyiri (18h, 6pm) nk’uko yabidutangarije ubwo yatugezagaho uko gahunda iteye ariko baje gutangira saa mbiri z’ijoro (8pm, 20h) naho iyo kuwa 13.6.2012 bayitangiye saa cyenda z’amanywa. Henry mukutumenyesha gahunda igihe yatangiriye yagize ati: “shooting y’ejo twayitangiye saa mbiri kugeza saa cyenda z’ijoro, iy’uyu munsi twayitangiye saa cyenda z’manywa kugeza saa mbiri za nijoro turi kuyikorera kuri diplomat hotel.”
Henry yakomeje atubwira kandi ko bagikomeje gufata amashusho y’indirimbo yabo “Bibi” ariko ko umunsi n’ahantu hatahiwe atari yabimenya neza. Yanakomeje atubwira kandi ko igihe cyo gushyira hanze amashusho y’iyi ndirimbo yabo atarakimenya kandi ko bizaterwa n’igihe bazarangiriza kuyafata. Yagize ati: “Igihe tuzayibonera irangiye ntiturabimenya bizaterwa nigihe tuzarangiriza shootings na editing, igihe bizarangirira ubwo tuzabimenya twarangije iby’ibanze”.
Iyi ndirimbo Bibi iri muzizagaragara kuri alubumu KGB iteganya kuzashyira ahagaragara muri uyu mwaka hatagize igihinduka.


text:
Umwana w’ingagi witwa Rwema n’undi witwa Dukore bateguye umutego bari batezwe muri Pariki y’Ibirunga mu ntangiriro z’iki Cyumweru.
Nk’uko tubikesha National Geographic, nyuma yuko hari hashize iminsi umutego w’abahigi wishe umwana w’ingagi wabanaga n’abo babiri, kuwa Kabiri izo ngagi zagendeye hamwe gushaka no gutegura imitego mu ishyamba zisanzwe zibamo .
“Ibi rwose ni ubwa mbere bibayeho kubona ingagi z’abana zikora ibintu nk’ibi, sinzi niba hari ahandi ku Isi byabaye kubona ingagi z’abana zitegura imitego. Nitwe dufite ingagi nyinshi z’ishyamba buriya nari butangare cyane iyo haza kuba hari undi muntu wabonye ibintu nk’ibi’’. Ibi ni ibivugwa na Vecellio ushinzwe guhuza gahunda ku birebana n’ingagi muri Pariki y’Ibirunga.
Ku wa Kabiri umukozi ukurikirana inyamazwa witwa Ndayambaje John yarabutswe umutego uri hafi y’ingagi mu muryango wa ‘Kuryama’ ashaka kuwegera ngo awutegure, ariko ingagi yari hafi aho yitwa Vubu irasakuza cyane, bituma Ndayambaje atahegera.
Akokanya abana babiri b’ingagi aribo Rwema (y’ingabo), na Dukore (y’ingore) zose zifite imyaka ine, zirukanka zisatira umutego.
Nk’uko Ndayambaje n’abandi bakerarugendo bari kumwe babibonaga, Rwema yasimbukiye ku ishami ry’igiti rihinnye rikoze umutego (nk’uko babigenza batega), irarivuna, mu gihe Dukore yo yegereye akantu kameze nk’akaziga inyamaswa ifatwamo iyo umutego ushibutse, maze irahategura.
Urebye umuvuduko ibyo byose byabayemo, byatumye Vecellio akeka ko atari ubwa mbere abana b’ingagi bategura imitego. Agira ati : “Zari ziyizeye cyane , zabonye ikigomba gukorwa , ziragikora, ubundi zirigendera’’.
Ingagi zo mu bwoko bwitwa ‘’Kuryama’’ zakunze gufatwa mu mitego nk’iyo, niyo mpamvu abo bana babiri b’ingagi babimenye ko hari imitego bashobora gufatwamo, akaba ariyo mpamvu bagiye bakayitegura.
Abahigi bahiga inyamaswa bashaka inyama zo kurya, bashyize ibihumbi by’imitego muri Pariki y’Ibirunga, aho ingagi z’ishyamba ziba. Iyo mitego iba igamije gufata impongo n’izindi nyamaswa, ariko rimwe na rimwe igafata ingagi.
Ingagi zikuze ziba zifite ubushobozi bwo kwikura mu mutego, ariko akenshi izikiri nto nti zibishobora.
Mu cyumweru gishize umwana w’ingagi witwa Ngwino yari yafashwe mu mutego, yaje kubonwa nyuma n’abakozi b’ikigo cya Karisoke gikururikirana ingagi, bayibonye yishwe n’ibikomere yatewe no gufatwa mu mutego. Urutugu rwayo rwari rwangiritse cyane igihe yageragezaga kwivana mu mutego, ndetse umugozi w’umutego wari winjiye cyane mu kuguru kwayo.
Nk’uko bivugwa n’umukozi ushinzwe guhuza gahunda ku birebana n’ingagi witwa Vicellio, abahigi basa nk’aho nta nyungu baba bafite ku ngagi. Ndetse n’inyamaswa nto zakagombye kuborohera kuzitwara kugurishwa barazihorera.
Abakozi b’ikigo cya Karisoke bakunze kugenda mu ishyamba bareba imitego kugirango bayitegure, mu rwego rwo kurinda ingagi ibyago byo gufatwa, dore ko Ikigega Mpuzamahanga kita ku bidukikije (IUCN) kivuga ko ingagi ziri kugabanuka ku Isi.


text:
Ngororero: Kuba abarimu nabo bafatira ifunguro rya saa sita ku ishuli ngo bifasha mu kwihutisha gahunda z’uburezi
RUSIZI: Ikibazo cy’ubukene ngo nicyo gituma abangavu batwara inda z’ibinyendaro
Posted on August 13, 2013 by Kevin Theoneste in Imyitwarire
Mugihe intara y’uburengerazuba ariyo iza ku isonga mu kugira abana benshi b’abangavu batwara inda z’ibinyendaro , ubuyobozi bw’akarere ka rusizi butangaza ko ngo bwahagurukiye iki kibazo bugamije guca iyi ngeso.
tuganira n’umuyobozi w’akarere ka Rusizi wungirije ushinzwe imibereho myiza y’abaturage, Madamu Nirere Francoise yadutangarije ko iki kibazo bagishizemo imbaraga nyinshi, ngo buri rwego haba kubabyeyi , abayobozi bose bagiye guhaguruka kugirango barandure burundu iyi ngeso yo kwagiza abana bakiri bato, kuko ngo iyo umwana atangiye kujya muri ibyo aba atakaje ubuzima bwe bw’ ejo hazaza.
Ubwo twaganiraga n’abana b’abangavu bo mu murenge wa Bugarama, basaza babo barimo Bisengimana Pascar badutangarije ko iki kibazo giterwa n’ubukene aho ngo abagabo babashukisha amafaranga bityo ntibamenye uko batwaye amada, gusa ngo hari n’abandi babikoreshwa n’irari baba bafite ryo gukunda amafaranga.
Niringiyimana Lea ni umwe mubangavu, avuga ko ngo nubwo ubukene bubatera ingeso y’ubusambayi ngo hari n’ababyeyi babo babigiramo uruhare bagashyingira abana babo bakiri bato kubagobo bakuru baba babateye inda z’indaro aho kubashyikiriza inzego z’ubutabera


text:
Bawuca iyo babonye umuntu wanyoye agasinda cyane, bimwe bavuga ngo: “Yabaye Sabizeze”
Uwo mugabo Nzobya rero, yabaye umutoni w’akadasohoka kwa Mibambwe Sentabyo; bukeye Mibambwe afatwa n’ubushita buramwica, agwa i Remera rya Rukoma na Ngamba (Taba, Gitarama).
Amaze gupfa umuhungu we Gahindiro umuzunguye, yangana na ba sewabo, abo bitaga ibigina bya Ndabarasa Semugaza wari umutware w’umutwe w’ingabo zitwaga Urukatsa, afatanya na Nzobya banesha ibigina.
Hanyuma ariko Nyiratunga (nyina wa Gahindiro), yanga Semugaza, bituma acikana n’Urukatsa bajya mu Ndorwa. Nzobya asigara mu Rwanda. Hanyuma aho Gahindiro amariye gutoneshereza Rugaju rwa Mutimbo, amugabiye akatsi ko haruguru y’inzira no hepfo yayo, Nzobya asubira inyuma ntibamurebe neza. Bigeze aho arasezera ajya iwe mu Buyenzi, ku musozi witwa Ngarulira.
Amazeyo iminsi, abantu b’amacuti ye baza kumubwira ko ibintu bimumereye nabi I Bwami.
Nzobya ariyumvira, ati: “Uruzi Semugaza ngo acike ansige mu Rwanda!” Ahera ko akoresha amakoro yo gutura Gahindiro i Rubona rwa Gihara muri Komini Runda (Gitarama).
Ahaguruka iwe i Ngarulira ataha mu i Ceni ku Bisi bya Huye; mu gitondo arahava ataha i Mayunzwe mu Nduga (Tambwe, Gitarama); bukeye ataha i Gihinga na Ruzege mu nsi ya Kamonyi (muri Komini Taba).
Ahageze araza inkera, arasinda n’abagaragu be, inzoga imaze kumusaga abwira abagaragu be, ati: “Ubonye ngo databuja Mibambwe ansige mu gihugu none mbe nsigaye inyuma ya Rugaju; mbese mwene databuja Semugaza we gucika akansiga mu Rwanda nabitewe n’iki?” Ati: “Ubu ndagiye nsange databuja Mibambwe ku musezero i Rutare, ningera ku mva ye niyahure mpwane na we!” Ubwo ayo yose yayavugishwaga n’inzoga!
Nuko abagaragu be baramuhana arabananira, ateshwa inzira ijya i Rubona kwa Gahindiro, aboneza iy’epfo ku Kavuza n’Uruyenzi, yambuka Nyabarongo ataha i Kinyinya mu Bwanacyambwe (muri Komini Rubungo(Kigali)).
Amaze kuhagera, na none araza inkera. Isindwe riramudanangira akomeza ya migabo ye yo kwiyabura ntiyagaruka. I Bwami bamenya ko acitse nka Semugaza, bohereza ingabo zo kumutangira ngo zimufate. Nzobya amaze kubyumva arahaguruka ngo acikane n’ingabo ze nka Semugaza. Ariko abantu babonye ko babungerezwa n’umusinzi, bamwegukaho basubira i Gihara kwa Gahindiro barayoboka.
Nzobya na we abonye abantu bamushizeho, yambuka Nyabarongo aboneza iy’i Buliza; ageze ku mugezi wa Rusasa na Ntarabana, inyota iramurembya, ajya mu mugezi anywa amazi, amaze kuyahuga ariyahura arapfa. Icyo cyambu yanywereyemo cyitwa Akazi, ni ho havuye ijambo rivugwa n’ubu, ryo kunywa Akazi ka Rusasa.
Ayo mafuti yose rero Nzobya yakoze kuva ku Kamonyi kugera i Rusasa na Ntarabana, yayakoreshwaga n’itende ry’inturire(Ikigage cyirimo ubuki) yihoshyaga; ni yo bise nzobya, babonye urupfu rwe ruturutse ku itende ry’ubuki n’inturire ; barabimwitirira byitwa Nzobya.
Kuva ubwo inzoga yose y’itende bayita nzobya. Ni byo bavugira ku muntu isindwe ryakoresheje ibidakorwa, bati: “Noneho si inzoga yanyoye, yanyoye nzobya”.
Uburyo bwa kabiri bw’inkomoko y’uyu mugani
Ariko kandi kunywa nzobya uretse abavuga ko bikomoka kuri uwo mugabo Nzobya wo mu Buyenzi, hari n’abandi bavuga ko byakomotse ku nka ya sekuru wa Nyirarucyaba rwa Gihanga.
Mu bitekerezo, bavuga ko Nyirarucyaba akiri umukobwa w’inkumi yicishije amata sekuru ubyara nyina agira ngo abise se Gihanga yime ingoma. Sekuru wa Nyirarucyaba yari umwami wo mu basangwabutaka; bukeye Gihanga agisha umukobwa we inama, ati: “Ese mwana wanjye ko naje ino ngira ngo ni jye uzaba umwami, none databukwe uriya ari we sogokuru wawe, tumugize dute ngo ambise mbe umwami?” Nyirarucyaba aramusubiza, ati: “Hora nzi uko nzabigira; nzabikurangiriza.”
Ubwo kwa sekuru hari inka yitwa Nzobya, bukeye Nyirarucyaba ajyayo, amarayo iminsi. Umunsi umwe sekuru ajya guhiga, ahigutse afite inyota, asanga Nyirarucyaba ari we uri mu rugo wenyine; avuruga amata ya Nzobya ashyira mu nkongoro, aramuhereza. Sekuru amaze kunywa atangira kugira isesemi, araruka. Nyirarucyaba abibonye yihina mu cyanzu, urugo aruha inkongi y’umuriro, araboneza yigira iwabo kwa Gihanga.
Nyina wabo witwaga Gihogwe (ni we kuvuza iya Gihogwe byavuyeho) asohotse asanga urugo rwahiye kare. Induru ayiha umunwa, ariko habura uwagira, ati: “Komera.” Nuko sekuru wa Nyirarucyaba apfa atyo, azize ko yanyoye amata ya Nzobya; ni yo bagereranya n’inzoga umuntu anywa agasinda byo gupfa, bati: “si inzoga yanyoye, yanyoye nzobya (= icyishi).
Nuko Nyirarucyaba amaze kwica sekuru atyo, Gihanga yima ingoma, umukobwa we arongorwa na Kazigaba, ariko asaba se ingororano y’uko yamuhesheje ingoma. Gihanga amusezeranya ko abana bamukomokaho bazitirirwa izina rye n’ubwo ari umugore bwose; bakitwa Abacyaba.
Kunywa nzobya = Gusinda bita ubwenge
Mashira amaze kubona ko Nyirambanza akuwe uruyi ataramenya igicuro ku mukondo (yenda gusaza), atumiza mwishywa we Munyanya ngo bamuragurire azabone akera ku bibero (umwana); dore ko Mashira na Munyanya bombi bari abapfumu b’impangu, Munyanya aza shishi itabona.
Mashira, ati: “Nguhamagariye kugira ngo turagurire Nyirambanza.” Munyanya, ati: “Ese turamuragurira mu buryo ki?” Mashira, ati: “Ni ibyerekeye ibyo uzi by’ubugumba bwe!” Atararekanya ijambo, Munyanya aramwanzuranya; ati: “Waribagiwe iyo umuraguriza mbere atarasama! none se ko agiye kubyara, uramuragurira iki kindi kandi? ati: Ahubwo iyo uraguriza umwana agiye kubyara, kuko azaba ikiremba kizakura bugubugu, kigasiga ubusa nk’uko nyina yari agiye kubusiga! Ati: Ariko ni ay’ubusa, nta mbuto izasigara kwa Nyirambanza!”
Munyanya ataragusha ijambo, Mashira, ati: “Kabeshye! Nyirambanza ko yasamye akazabyara umwana w’umuhungu uzabyara abana tutazi umubare, bazanzungura, ndetse bakazanazungura bashiki banjye!” Ubwo ibyo byose babivugaga bavuye ku muti (mu rwahi aho baragurira), kandi koko Nyirambanza yari amaze gusama inda yabyayemo umwana wiswe Nyanti.
Nuko bombi bacutsa amagambo yabo, bayabika mu nda ntihagira undi bayabwira; yaje kumenyekana nyuma. Ubwo Nyirambanza aratwita, arashyira arabyara; abyara umwana w’umuhungu. Igihe akiri ku kiriri bataramwita izina, na none Mashira atumira Munyanya. Ageze aho, amujyana ukwe aramubwira, ati: “Ndagira ngo dusubire mu magambo y’uyu mwana wavutse.” Munyanya ati: “Ayandi y’iki, ko nakubwiye ko nta mwana urimo? Icyakora azaba umushishe akure bugubugu; na ko akamaro ke nakubwiye ko ari nta ko; uretse ibyawe wibeshya ngo azakuzungura!
Mashira noneho abwira Munyanya, ati: “Na njye noneho maze kubyiyumvamo; umwana wanjye afite inenge; ariko aho kuba ikiremba azaba akareremeko (umugabo urangiza vuba iyo ashyikiranye n’umugore) ariko byo nzi insinzi yo kuzabimutsindira.” Munyanya, ati: “Ni iyihe?” Mashira, ati: “Hagiye kwaduka umugabo uzaturusha ubuhanga, ni we uzaturagurira (Ubwo yahanuraga Runukamishyo w’umusinga; uyu sekuruza w’abasinga bita abo kwa Mushyo; dore ko yaje nyuma y’Ababanda).
Munyanya na we yungamo, ati: “Uwo ukangisha uzaturusha ubuhanga, uzajya kumuraguzaho amaze gupfa; ko uzasanga se yapfuye, uzaraguza nde kandi?” Mashira abwira Munyanya, ati: “Umwana wanjye mwise Nyanti nta kindi. Barekera aho barataha.
Nuko boya ayo, Mashira yita umwana we izina; amwita Nyanti, aba aho ararerwa, aba umushishe akura bugubugu nk’uko Munyanya yabihanuye; atangiye kuba ingaragu, koko ngo indagu irazigura ntihera! Runukamishyo yaduka mu Rwanda aturutse mu Ndorwa; aza ari “mbisampaharuze!” araragura aba rwamwa.
Mashira abimenye atumira Munyanya. Akigera aho, ati: “Sinakubwiye ko hazaza umuhanuzi uturusha akamvurira umwana ubureremeko!” Munyanya akubita agatwenge, ati: “Harya uracyabyita ubureremeko?” Ati: “Urishunga ni uburemba, kandi n’ibyo wibwira ngo uzajya kuraguza uwo mugabo wadutse na byo ni ukwishunga; bazakubwirira mu nzira ko yapfuye ukimirane ugaruke, kandi waruhiye ubusa; maze uwo muruho na wo uzakokame, mu Rwanda bajye bagucaho umugani batakikureba.” Barekera aho.
Nuko Nyanti ararerwa arakura, amaze kuba umusore, baramusabira ararongora, amaze kurongora koko aba ikiremba nk’uko Munyanya yabihanuye. Biba aho bitazwi, bitinze biramenyekana; inkuru iba kimomo ivuga ko mwene Mashira yabaye ikiremba. Rubanda bamaze kubimenya, Munyanya araza abaza Mashira, ati: “Sinakurushije se! cyo mpa impigu yanjye!”
Mashira, ati: “Nta bwo nayiguha ntavuye kwa Runukamishyo!” Buracya arikora n’ibintu byiza by’ingemu ashyira nzira. Acagashije urugendo ahubirana n’abantu bo muri ako karere, ababaza amakuru ya Runukamishyo, bati: “Yarapfuye!” Mashira akimirana agaruka. Ageze i Nyanza asezerera umukazana we amusubiza iwabo, Nyanti asigara aho n’uburemba bwe Munyanya yahanuye.
Mashira rero aruhira Nyanti atyo: kuko yamuragurije ataravuka akamusabira ari ikiremba, yajya no kumuraguriza kwa Runukamishyo agasanga yarapfuye, agakimirana akaza agasezerera umukazana yashimagaho umugeni muzima. Rubanda rero bamaze gushishoza ibyo byose no kuzirikana indagu ya Munyanya, babona umuntu uhirimbanira ikintu bikamupfubana, bagasanga yararuhiye ubusa, bakagira bati: “Yaruhiye nyanti!” Kuruhira nyanti = Kurushywa n’ikidafite akamaro. Kuruhira ubusa.]]>
Agatiritiri kaje kaduruza, kaje kuzatina umugabo-Umusoro.
Akavumu k’iwacu ni Mbimburamahina-Umusore ubungira inkumi.
Fata agahini mfate akandi tujye gusekura umutanoga. Umusenyi.
Fata inkoni ngufi turagiye ku manga-Umusigati.
Ibuguti ibuguti-Umusore ubugutana ingabo.
Inka zanjye zaragiye zigarukira mu mpinga y’abankunda-Umuyaga.
Kavumbutse kavuga amangenge-Umuvumbuko w’intare.
Kavuye aha kabatinatina kagera mu gahinga kakibatinaguza-Umusoro.
Kirisha amazuru-Umuvuba.
Kubira so hepfo mukubire haruguru tumwite Rwabuzutu-Umuyaga.
Mfukumfuku yatura so ku mucaca-Umusemburo.
Mutamu iriruka ntirenga-Umuyaga.
Nagutera ikigira izina ntikigire ibara-Umuyaga – Umusuzi – Amazi
Nagutera ikigira izina ntikigire ibara-Umuyaga.
Nagutera Mukara ikamwa ayera murumuna wa Muhoro. Umuyenzi.
Ngira inka igakamwa igaramye bwira ikubama-Umuvure.
Ngira inka nkayivanaho uruhu igasigara ihagaze-Umuvumu.
Nshagawe ntawi umwami-Umusore warongoye.
Ntereye akabuye mu gihuru kagaruka kavuga amanzenzi-Umuvumbuko w’intare.
Nyamunsi aragendera hejuru y’urupfu-Umushoferi w’indege.
Rukara rw’amacece aturutse hirya wayacekwa-Umusirikare.
Shirika amazinda ngutume ikuzimu-Umusomyo mu mazi.
]]>
Icyo gihe hari ku ngoma ya Cyilima Rugwe, hakabaho itegeko rivuga ngo: “Ntihazagire umuntu uva mu rugerero adakuwe n’uwe; nka mukuru we, cyangwa murumuna we, cyangwa undi bafitanye isano. Ubwo hariho umugabo Lyaba w’umuturagara, atuye i Murama mu Kabagali ho i Gitarama, akagira umwana umwe w’umuhungu witwa Ruhashyampunzi. Lyaba amaze kuba umusaza utakibasha kujya mu rugerero bene wabo bamurega ku mutware wabo w’ingabo. Uwo mutware atumiza Lyaba amubaza igituma yanga kujya mu rugerero kubera ubusaza. Bene wabo bamushinja ko afite umuhungu w’umusore witwa Ruhashyampunzi, bati: “Ni umusore ukwiye kujya mu rugerero!” Lyaba aratsindwa, agenda ihutihuti ajya gusabira umuhungu we amushyingira ikitaraganya, kugira ngo ajye mu rugerero.
Ruhashyampunzi amaze kurongora ajya mu rugerero i Gaharanyonga; ariko ubwo yasize umugore amaze gusama inda.
Nuko Ruhashyampunzi aragenda, hashize amezi make umugore we abyara umuhungu. Ruhashyampunzi amaze kubyumva ajya gusezera ku mutware w’urugerero kugira ngo ajye kwita umwana izina. Umutware w’urugerero aramwangira. Amaze kumwangira, Ruhashyampunzi arumirwa; ahera ko atuma kuri se ngo agerageze uko ashoboye kose amubonere umukura muri bene wabo. Intumwa igeze kuri Lyaba agerageza bene wabo baramuhakanira. Atuma ku muhungu we ko yagerageje uko ashoboye kose bikananirana akabura umukura. Intumwa igeze kuri Ruhashyampunzi ivuga ubutumwa. Ruhashyampunzi arumirwa n’umubabaro mwinshi.
Aragenda abwira umutware w’urugerero ko yabuze umukura; abimubwirana umubabaro. Umutware abyumvise na we biramubabaza, ariko ubutware bumubuza kubyumva, kugira ngo abari mu rugerero batazajya baboneraho inkunga yo gusezera.
Ruhashyampunzi yitegereza umutware w’urugerero araturika ararira. Umutware nawe amukubise amaso arira, aragenda ahamagara abagabo bakuru abajyana ukwabo; abatekerereza ibya Ruhashyampunzi. Abagabo bakuru babyumvise, bagirira uwo mwana impuhwe, bamusabira iminsi mike yo kugera imuhira. Baramuhamagaza bamutegeka ko ataha akamara iwabo amezi abiri masa akagaruka mu rugerero. Ubwo Ruhashyampunzi aranezerwa cyane; arara ataraye, bukeye azinduka yiruka amasigamana amanywa n’ijoro; agera iwabo i Murama mu kindi gitondo cya kare.
Umugore we amukubitse amaso aranezerwa; bombi ubwuzu burabasaba baramukanya, bataramukanyije; bamaze kuramukanya, umugore arikubura yicara ku rwuririro, dore ko byari umuhango w’abagore bo hambere, umugabo aramukurikira. Umugore amuhereza agacuma k’inzoga, Ruhashyampunzi arasoma, baganira ho gato, Ruhashyampunzi abwira umugore, ati: “Jya kunsasira ndananiwe.” Umugore, ati: “Harashashe!” Ruhashyampunzi yinagurira ku buriri. Umugore aramwegera bararyama. Bamaze kuryamana ibyishimo bya Ruhashyampunzi biramuzabiranya, bituma umwuka uhera arahwera. Umugore induru ayiha umunwa. Rubanda barahurura, basanga amaze kunogoka. Umugore, abatekerereje uko byagenze barumirwa, bati: “Yamuguyemo urwuba!”
Nuko inkuru y’uko Rahashyampunzi yapfuye irakorerana igera ibwami. Bumvise icyamwishe barumirwa; ibyo byishimo byamwishe amarabira babihindura urwuba. Kuva ubwo, ibwami bategeka ko ibinege biri mu rugerero bizajya bimara amezi atandatu gusa, yarangira bigasezererwa bigataha. Itegeko rirafata bitewe n’ubwoba ibwami bagize buturutse ku rupfu rw’amarabira Ruhashyampunzi yapfuye.
Urwuba rero, ni ibyishimo bitewe no kwihwabana urukumbuzi rw’agakabyo; ni cyo gituma iyo umuntu azikamye mu gahararo k’ibimushamaje cyane, wumva bavuga ngo: “Yabiguyemo urwuba!” cyangwa inshuti ebyiri zahura igize ngo irasezera mbere iyindi ikayishwishuriza, iti: “Ba uretse mbanze nkugwemo urwuba, tumarane ibicuro.”
Kugwamo urwuba = Kwihwabana ibyishimo by’agakabyo.
]]>
Uyu mugani baca ngo:”Yazindutse iya marumba”, bawuca iyo babonye umuntu waciye ijoro mo kabili azinduwe n’ikimubogamiye; ni bwo bavuga ngo: “Naka yazindutse iya marumba”. Wakomotse kuri Marumba w’i Kageyo mu Cyingogo (Gisenyi), ku ngoma ya Mutara Semugeshi; ahagana umwaka w’i 1600.
Marumba yari umuhigi n’umutezi w’inyamaswa ziribwa n’izitaribwa: imbogo, inyemera, impongo, amasha, ingwe, imondo, ibyondi, inkima, n’izindi; dore ko n’abaturanyi be bose bo muri ako karere k’ishyamba rya Cyingogo bari abatezi b’inyamaswa.
Amaze kubona umwuga we uhimbaje, yigira inama yo kujya atura impu z’inyamaswa yishe kwa Semugeshi, arabitangira, arazitura, Semugeshi arabimushima, bituma amugira umutoni we; amugabira abahigi bose batuye mu Cyingogo. Abahigi barayoboka bamutura impu, na we akazijyana I Bwami, mbese biba umuhango we.
Bukeye, abahigi yagabanye babonye ko bimukijije kandi atakijya mu ishyamba, batangira kumugirira ishyari; bakamuca ruhinganyuma, inyamaswa zaguye mu mitego yabahaye, bakazitegura bakabaga, impu bakazijyanira I Bwami, bakazitura ku giti cyabo kugira ngo bamenyekane babone uko barega Marumba amanyoma; biba bityo iminsi.
Marumba abonye batakimuzanira impu, ararakara ajya kurega ibwami. Abwira Semugeshi, ati: “Abantu duturanye, iyo nteze imitego yanjye igafata, bansha ruhinganyuma bakayitegura.” Semugeshi arabatumiza agira ngo baze baburane.Baraza, bageze I Bwami, bati: Ngaho Marumba shinja abantu bawe.
Marumba aratangira, ati: “Aba bantu nabagabanye ari abatezi, none nsigaye ntega imitego bakansha ruhinganyuma bakayitegurira; nimubambarize ikibibatera!” Na bo bahabwa urubuga rwo kwiregura; baraterura, bati: “Marumba aratubeshyera; dufite imitego yacu bwite, iyo ifashe ni yo dutegura.”
Abacamanza bamaze kumva impande zombi, bati: “Marumba erekana ibimenyetso bibahamya cyangwa utange abagabo babibonye!” Marumba abibura byombi; abacamanza, bati: “Uratsinzwe; dusanze urega ubusa; none genda uzabubikire, maze nubabona uzaberekane by’imvaho”
Nuko Marumba arashwiragira aragenda; ageze iwe akoranya inshuti ze zose, bajya inama yo kujya baca ijoro mo kabili, bakajya mu ishyamba kureba imitego yabo. Batangiye kugenza batyo; babandi bayiteguraga baracwedeka. Biba aho bisa n’ibyibagirana.
Marumba na bagenzi be babonye ko imitego yabo yasugiye itagitegurwa, baradohoka barekera iyo ntibongera kujya bayisura, ariko Marumba akababwa. Bigeze aho agira akambuguyu ko kujya ayisura wenyine, kuko abandi batakibyitayeho. Igihe akigingimiranya ingeso y’abaturanyi be irabyuka; bajya mu mitego barayitegura. Marumba abyumvise ararubira; bigeze mu gicuku cya nyuma amena ijoro ajya mu ishyamba; akiryegera ahubirana n’imbogo yabyaye iramwesa imuribatira aho; bukeye basanga intumbi igaramye mu kinani(igihuru).
Kuva ubwo rero babikurizaho umugani babona umuntu wazindutse cyane bati: “Yazindutse iya marumba”Kuzinduka iya marumba = Guca ijoro mo kabili kubera imitima ihagaze]]>
Kwa Bukoco barakocagurana-Urusyo n’ingasire
Sogokuru aryoha aboze :Umuneke
Kati kaci kati hwi!:Agaca mu nkoko
Kashira amanga karakanyagwa: Agacumu kica inkurikirane
Akari inyuma ya Ndiza urakazi: Inyana mu nda ya nyina
Karirashe kariterura karaswayo: Urukwavu rw’ishyamba
Kuba ahirengeye siko kwumva:Agasongero k’inzu
Mama arusha nyoko amabuno manini:Igisabo
Nyirabyuma ndashya umugongo :Urusenge
Ca bugufi: Umugabo mu cyanzu
]]>
Nk’uko mu gitabo cy’imihango cyanditswe na Musenyeri Aloys Bigirumwami kibigaragaza kivuga bimwe mu mihango yakorerwaga umukobwa wa kera ugiye kurongorwa kuko mu muco wa kera hari imihango yakorerwaga umukobwa wajyaga kurongorwa mbere yo guhaguruka mu rugo yerekeza murugo rwe.
Bavugutaga umuti witwa umuharakuku n’igitaka cy’amasinde yaraye adatabiwe. Umugeni bakamuzana mu irebe ry’ umuryango, bakamushyira mu kigagara, bagaterura bagatereka mu muryango, bakazana umubirikira n’uruho rw’isugi, bakarusukisha umuti witwa umuharakuku bavanze n’umunanira cyangwa n’umwifuzo bakubye ku ngasire. Abadafite ikigagara bamwubakira urutere, ni rwo banyuzamo umubirikira. Bakazana n’urusyo n’ingasire, akabihagararaho.
Icyo gihe hakaza musaza w’umukobwa akamuterura akamwicaza ku bitugu, ahagaze hejuru y’urusyo ruriho ingasire n’umwuko, bakamwubikira ikigagara, umubirikira bakawunyuza mu ntoboro ugahingukira mu kanwa ka wa mugeni, bakamusukamo umuti bavuga bati: “Bawita umuharakuku, jye nkawita bampare ubwara, abarozi bahara ibyaha (abana) bakakubura; bakuroga ari imandwa bakakubura, bakuroga ari inzigo bakakubura. Iki ni ikinanira unanira abanzi n’ abarozi “.
Umukobwa bamuha n’ikirogora ngo nihagira umuroga bwoye kuzafata. Bamuha n’umukunde ngo azakundwe n’umugabo, n’abantu bose. Bafata agati kitwa karungarunga, ngo abamubonye: umugabo we n’ abandi bamubonye bajye bahora bamurungarunga bifuze kumubona no kumukunda.
Iyo karungarunga bayishyira hamwe n’umubazi n’urutamvaho, bakabisya byose, bakabimurasaga bavuga bati:” Nguyu umubazi umwanzi ukubaririza ashaka kukubaririza akuroga ntakubone “. Urutamvaho, bavuga ko akundwa n’umugabo we ntabe yamuva iruhande.
Bakazana umugozi w’umutanga, bakamwambika ku kaguru k’iburyo, bavuga bati: “Uyu ni umutanga, utanga abandi umugisha, utanga abandi kubyara no gutunga, agatsinda wabatanze n’umugabo “. Bakamukoza n’urutabataba ngo umugabo abatame mu rugo rwe n’urusoro rwaganjije, ngo azaganze umugabo we amwigarurire, n’ingorozo y’amasuka, ngo ajye ahora yigorora n’umugabo we mu magambo. Barangiza byose bakabitaba mu kirambi.
]]>
Aba bagabo bombi ngo babanye bakiri bato, bakurira muri uwo mubano wabo; aho ngo ingano n’indeshyo yabo nabyo byari mahwi. Hanyuma bombi barashaka, ariko ntibaremya(ntibahirwa n’urushako). Bamaze kunanirwa n’urushako; bigira inama yo kureka abagore; bati: “Abagore baratunaniye, none ibyiza ni uko twareka gushaka.” Inama barayinoza; bombi bareka gushaka bigumira mu ngo zabo. Baratunga ubukungu buraniha(buragwira cyane).
Haciyeho iminsi umunyabulinga agenderera umunyagitoki (twombi ni uduce twa Ndiza). Agezeyo asanga yahishije inzoga. Baratangira baranywa baranezerwa barara inkera. Mu gitondo wa munyabulinga abwira umunyagitoki, ati:”Ndagusaba ko dusubira mu nama twagiye kera; kandi niba utakiyibuka nyigusubiriremo.” Uwo mu gitoki, ati: “Ngaho” Uw’i Bulinga, ati: “Kutagira umugore byandambiye: kwitekera no kwivomera byananiye, kandi ndeba nkiri muto, none ngiye gushaka.”
Umunyagitoki, ati: “Jye wabonye ibintu ngasubira ibindi, uretse no kumushaka n’uwo duhuriye mu nzira asigaye antera isesemi!” Umunyabulinga, ati: “Ni aho rero ntuzagire ngo nkwiciye amasezerano; jyewe ngiye kwishakira!”
Nuko barangije inama yabo birirwa aho, mu kindi gitondo umunyabulinga arasezera. Umunyagitoki aramuherekeza. Bageze mu nzira, uw’ i Bulinga abwira uwo mu Gitoki, ati: “Erega burya nasize narasabye, ahubwo nari naje kubikumenyesha; hasigaye kugutumaho ukantahira ubukwe.” Basezeranaho, umwe ajya iwabo, undi asubira iwabo.
Haciyeho iminsi, uw’i Bulinga aratebutsa. Bamubwira umunsi bazamushyingiriraho. Atuma kuri mugenzi we wo mu Gitoki ngo yitegure. Igihe kigeze arikora ataha ubukwe i Bulinga. Ubukwe burataha barashyingira, mu gitondo abakwe barasezererwa barataha. Bamaze gutaha wa munyagitoki yirwaza rutenga aguma i Bulinga; mbese asa n’utahira, ntiyatirimuka ku mugeni.
Ubwiza bw’uwo mugeni bumwibagiza amasezerano yavuganye na mugenzi we. Bigeze aho wa munyabulinga ajya gushora inka ku ibuga; rikaba hafi y’urugo.
Nuko atirimutse aho, umunyagitoki yegera umugeni, aramuhendahenda ngo baryamane. Umugeni abanza kumwangira biratinda. Umugabo amaze kumugondoza, aramwemerera; ariko yemera umugabo we ageze hafi y’urugo amaze kuhira inka.
Bakimara kuryama, nyir’urugo abagwa gitumo, yitegereza mugenzi we, abuze uko yamugira, aramubwira, ati: “Mbe shahu ko mbafatiye mu maguru mashya!” Amubwira atyo kuko bwari ubwa mbere uwo mugeni atangira gusambanira muri urwo rugo; nta wundi wigeze kumusambanya amaze kurongorwa. Inkuri iba kimomo ni uko hakomoka umugani uba gikwira mu Rwanda bakajya bawuca bagira bati “naka yafatiwe mu maguru mashya”
Gufatirwa mu maguru mashya = Gufatwa rugikubita
]]>
Umuganura, a traditional cultural event that used to bring communities together to share seasonal agricultural produce has now changed its focus to celebrating the country’s achievements such as social welfare, Justice and security.
In Rwandan tradition, Umuganura was one of the most important ceremonies performed by Rwandans at the beginning of every harvest season. This event came second to the most important ceremony in the Rwandan kingdom, which was the coronation of the new King.
Back then, ceremonies were launched at the National level by the King – “Umwami”, at the village level it was officiated by the village chief and in the family by the head of the family.
During these celebrations Rwandans mainly focused on the most appreciated seeds in Rwanda, which was sorghum and finger millet.
Now that Rwanda is focusing on becoming a top tourist destination in the Africa, Rwandans this August, celebrated the third umuganura event under the theme “Umuganura” a Pillar to Self-reliance.
The new focus however showcased some changes in the umuganura event, this time around having modern and traditional craftsmen exhibitions, carnival dance on different streets of Kigali, Inyambo parade(Special traditional cows breed display) at the Urukari ancient history museum among others.
Changing times
Besides keeping the essence of celebrating the first harvest through traditional dances, dramas and sharing beer which was originally part of the ancient practices of celebrating the Umuganura, the event was also marked with bringing out some typical Africa traditional aspects.
During an exhibition at the Amahoro Stadium, on July 30th, some of the traditional aspects of the Rwandan culture also were brought in the limelight as a way of educating the populace about the traditional practices-such as clay pottery techniques, fire making, string instrument playing, use of the grinding stone, and arts and crafts without leaving out the practice of magic and supernatural power practices.
Since times have changed, the need to integrate the umuganura event with modern trends was also evident by showcasing modern ICT and health facilities, art of photography, citizen registration, and tourism opportunities and customer care services (Na Yombi) spearheaded by the Rwanda development board (RDB).
This was also accompanied by a sense of regional integration with live bands playing a cross section of music genres from central African to the east African region.
Lauren Makuza, the Director of culture in the Ministry of Sports and Culture says that “Rwanda cannot go back to the ancient times, but Rwandans must celebrate the event with a focus on new trends, achievements and the way forward.”
The Minister of agriculture Geraldine Mukeshimana said that Umuganura was not just a day to celebrate, but an occasion to look back and acknowledge how far Rwanda come, and the focus on a productive future.
“It is not only a traditional way of celebrating the agricultural produce and an opportunity to plan ahead the productivity. “We need to work more and use technology in our daily works to meet the standard of today’s world”. She said.
The Belgian Colonial Administration, former colonial bosses of Rwanda (Then Ruanda-Urundi) banned umuganurain 1925, for fear that the ceremony was giving more influence to the King- Musinga. The Umuganura event was however revived three years ago.]]>
Nkubise inkoni hasi ndi mu gikari intanga ikambere-Amazimwe yo ku Rurembo.
Nagutera umututu utigita:Ibere ry’inkumi
Hepfo macibiri haruguru macibiri:Amabondo y’ihene.
Kati baaaa, kati bambari:Akuho ku kabindi
Kagema ijuru;Akumba k’urukoma
Karagonda isebeya:Akarizo k’ihene
Ingobyi ngari ni yo impekera abana;Ubwato
Karashubera;Agati mu ruzi
Ntoye umuhoro ntema icyo ntari buce;Amazi
Barateka ntibaminina:Amazi y’inyama]]>


text:
TIGO yatanze ibihembo ku bacuruzi b’amakarita n’ibindi bicuruzwa byayo bitandukanye kuri bamwe mu bafata neza ababagana, maze bamwe muri bo baboneraho no kwivuga ibigwi by’aho Tigo ibagejeje, mu busabane bwabaye ku wa 18 Ugushyingo.
Muri ubu busabane ngarukamwaka, abacuruza serivisi za TIGO ziganjemo e-go, telefoni, sim cards n’ibindi bahuriye kuri La Palisse Nyandungu baje guhabwa impano TIGO yabageneye kuko bitwaye neza uyu mwaka.
Nyuma yo gusangira amafunguro rusange, batangiye kwivuga ibigwi by’aho TIGO ibagejeje.
Muberarugo Odile ucuruza ibikoresho bya TIGO mu mujyi wa Kigali yavuze ko yatangije ibihumbi 80 gusa, na telefoni TIGO yamuhaye icyo gihe, none ubu ageze ku gishoro cya Miliyoni n’ibihumbi ijana.
Yongeyeho ati “Abacururiza TIGO tumaze kuba nk’umuryango umwe kuko iradufasha cyane kandi ikaduhuza buri mwaka.”
Kavutse Jean Claude akorera mu murenge wa Muhima, Akarere ka Nyarugenge yavuze ko we yatangije ibihumbi bitanu, ariko avuga ko bitewe n’uko TIGO ibafasha cyane ubu amaze kugera ku bihumbi magana abiri mu gihe cy’imyaka 2 amaze akora.
Umutoni Chantal ushinzwe amasoko muri TIGO yavuze ko batanga n’amahugurwa kuri abo bacuruzi ku bijyanye no gufata neza ababagana, kwizigamira ndetse no kwigisha abatarageze mu ishuri.
Umutoni yongeyeho ati “Bizabagirira umumaro mu gihe bakidukorera ndetse n’igihe bahindutse ba rwiyemeza mirimo.”
Umuyobozi mukuru wa TIGO Rwanda,……. Yashimiye abo bacuruzi, yongeraho ati “Turi bamwe kuko nimwe mu tuma TIGO igera kuri bose.”
Yongeyeho ati “Mujye mutubwira icyo mukeneye tubafashe ariko umuntu wese abone servise za TIGO mu buryo bworoshye.”
Ibihembo yatanze birmo amasaha manini, chager zikura ingufu ku mirasire y’izuba, ibikapu ndetse na za telefoni.
Ubusabane bwaranzwe n’imbyino n’imiziki ndetse no gusangira amafunguro, uko ari 1500 bavugaga ko bishimiye ibyo bahasanze ndetse nyuma habayeho gucinyana akadiho n’itsinda ry’abahanzi ba Dream Boys.
TIGO irabarura abacuruza ibikoresho byayo basaga ibihumbi bitanu mu gihugu cyose, abo bakunze kwita TIGO Freelancers.


text:
Nitwa nshimiyimana Naason, ndi mwene Athanas Jumaine na Judithe kamagwera. Navutse kuwa 25 Ugushyingo 1990. Tuvuka turi abana batandatu, nkaba ndi umwana wa 2.
Amashuri abanza nayatangiriye mu kigo cya Kamuhoza, ayisumbuye nyiga ku kigo cya ETM (Ecole Technique Muhazi) nza kurangiriza muri Lycee de Nyanza mu mwaka wa 2009.
Abavandimwe banjye benshi ni abanyamuzika n’ubwo bataramenyekana cyane ku rwego ruhambaye, urugero nka murumuna wanjye witwa Viccy, mukuru wanjye witwa David na mushiki wanjye witwa Carine.
Hari n’abajya bitiranya ko nshobora kuba mva inda imwe na Jackson Dadoe (umwe mu batunganya umuziki bazwi mu rwanda) ariko ni uwo kwa data wacu, niyo sano dufitanye.
Naason yatangiye ubuhanzi gute ?
Umuhanzi Naason
Kuri njye umuziki ni impano nkomora ku babyeyi banjye. Natangiye... soma ibindi


text:
Kunywa ikawa bigira akamaro ku buzima bw’umuntu ariko iyo ifashwe mu rugero rurengeje ikabwangiza.
Amakuru y’urubuga e-sante avuga ko ikawa ifasha ubwonko gukora neza, umuntu agatekereza vuba akabasha kwibuka, igatera imbaraga umubiri n’imikorere yawo.
Ikindi kandi ngo ikawa ifasha mu mikorere y’urwungano rw’ihumeka, n’urwungano ngogozi ifasha mu kuvubura amatembabuzi, ikanafasha amara gukora.
Uru rubuga rutangaza kandi ko ikawa yongera imikorere y’urwungano rw’amaraso.
Urubuga e-sante rutangaza ko mu gihe umuntu afashe ikawa irengeje urungero, umutima utera cyane, kandi igatera kubura ibitotsi.
Ikawa iyo ibaye nyinshi ikarenza amamiligarama 600 ku munsi, ngo umuntu ashobora kugira ingaruka zikomeye zirimo guhunikira, kugira ubushyuhe mu mubiri, kuba waribwa mu gifu, kunanirwa kurya no gususumira ku intoki.
Ubushakashatsi bugaragaza ko gufata ikawa mu kigero, birinda kanseri zitandukanye n’ indwara z’umutima.
Ubushakashati buherutse gukorwa ku bantu bakuze 400 000 bwatangajwe n’ikigo cy’Abanyamerika gishinzwe indwara za kanseri, bwagaragaje ko mu myaka 13 ishize, abantu bari mu kigero cy’imyaka 50 na 70 banyweye nibura udukombe 2 cyangwa 3 ku munsi, byabafashije kwirinda indwara zirimo diyabeti, umutima, indwara z’ubuhumekero kuva kuri15% ugereranyije n’abatanywa ikawa.
Kunywa amatasi agera muri atanu ku munsi byongera ibyago byo kurwara kanseri. Udukombe dutatu ku munsi nitwo dushobora kutagira ingaruka ku buzima bw’umuntu.


text:
Inama y’Igihugu y’Urubyiruko ivuga ko yishimiye intambwe urubyiruko rw’Akarere ka Rustiro rumaze gutera, nyuma y’amahugurwa Minisiteri y’urubyiruko n’Ikoranabuhanga yabahaye muri gahunda ya “Agaciro kanjye”.
Inama y’Igihugu y’Urubyiruko itangaza ko yasuye bimwe mu bikorwa by’urubyiruko birebana na gahunda ya “Agaciro kanjye” ishishikariza urubyiruko gutinyuka rukihangira imirimo mu Murenge wa Mushubati, bagasanga umusore w’imyaka 24 witwa Nsanzimana Raphaél yaratinyutse akaka inguzanyo muri banki agakora umushinga wo gutegura amafunguro n’ibinyobwa.
Inama y’Igihugu y’urubyiruko ivuga ko kugeza ubu umushinga wa Nsanzimana nyuma y’amazi atatu umufasha gupiganira ku masoko yo ku rwego rw’akarere.
Nsanzimana yigishijwe uko bakora imishinga ibyara inyungu mu mahugurwa ya Minisiteri y’ urubyiruko, atangira kujya akorera imishinga abantu. Nyuma ngo yakoze umushinga wo kwikorera, hashize amezi atatu avuga ko yahaye akazi abakozi 11 ahemba neza bakabasha kwiteza imbere.
Ubu ngo abasha kwishyura inguzanyo yatse atangira umushinga kandi akaba yibeshejeho.


text:
Kuri yu wa kane tariki ya 19 Kamena 2014, abanyarwanda 35 bari mu miryango isaga 12 birukanywe muri Tanzaniya batujwe mu murenge wa karambi aho bita mu Gatare, nyuma y’uko bari barazanywe bacumbikirwa mu mu murenge wa karengera.
Abo banyarwanda batangaje ko bishimiye kuba begeze aho bazatura ndetse bakabona amasambu bakaba bemeza ko mu minsi ya vuba bazaba bageze ku muvuduko abandi baturage basanzwe bari mu Rwanda bagezeho mu kwiteza imbere.
Twagirayesu Daniel yirukanywe muri Tanzaniya umwaka ushize mu kwezi kwa Nzeri, yari amazeyo imyaka isaga 52, afite umuryango w’abantu 8, avuga ko ari ibintu bikomeye kandi byo kwishimira no gushimira leta y’abanyarwanda yakoze ibishoboka bakongera kwishimira igihugu cyababyaye, akaba avuga ko mu minsi ya vuba aba atangiye kwiteza imbere mu korora no mu buhinzi.
Yagize ati “ngiye gufata isuka mpinge,nimbona ifumbire nkabona inka nkorora, mu minsi mike ndaba ngeze ku ntera nk’iy’abandi baturage, nzabishobora kandi, kuko bampaye inzu yanjye ndetse bakampa n’isambu nzabyaza umusaruro”.
Nyirangiriye Antoinnette ni umuturage usanzwe atuye mu Gatare yavuze ukuntu ashimishijwe no kuba abonye abaturanyi bazafatanya guteza imbere aho batuye.
Yagize ati “twishimiye ko tubonye abaturanyi tuzabafasha kumenyera inaha, tubigishe guhinga ibihingwa ngandurarugo, tubigishe guhinga icyayi nk’uko natwe cyaduteje imbere, ni amaboko tubonye”.
Machiavelli ni umucungamutungo wa Sacco yo mu Gatare avuga ko bagiye kubafasha kwibumbira mu makoperative babyaze umusaruro udufaranga duke bazagenda babona ku buryo mu minsi mike bazaba babaye abaturage bafite icyo bigezaho, nk’uko abo basanze biteje imbere babikesha guteza imbere ibikorwa biciriritse mu myuga, mu buhinzi cyangwa ubworozi n’ibindi.
Umunyamabanga nshingwabikorwa w’umurenge wa Karambi yabahaye ikaze asaba abo basanze kubakira nk’uko mu muco nyarwanda bigenda bakabana nk’abavandimwe, abizeza ubufasha bwose bazakenera kugira ngo bagere aho abandi baturage bageze.
Yagize ati “dufite umutekano usesuye, aho tubatuje ni ahantu hari kugana amajyambere, mu myaka itatu cyangwa ibiri muraba mutangiye kwigira namwe nk’abandi baturage, dufatanye kubaka igihugu cyacu”
Mbere y’uko bagera mu murenge wa Karambi, aba batujwe bari babanje guhura n’umuyobozi w’akarere abasaba kuza gutura muri ako karere bisanga bakazahinga icyayi, bakiteza imbere nk’abandi baturage kandi abizeza ko ikibazo bazahura nacyo bazafatanya kugishakira igisubizo.
Mu rwego ko kubitegura abaturage ba karambi bari bakusanyije ibiribwa birimo, ibigori, ibijumba,ibishyimbo imboga n’ibindi byo kubafasha gutangira kwiyubaka.
Buri muryango w’umugore, umugabo n’abana wahawe inzu yo kubamo mu gihe abatarashaka bagiye bahabwa inzu bagafatanya kuyibamo bakurikije ibyumba biyirimo. Gusa ubuyobozi bukaba buvuga bugikomeza kubaka amazu ahagije ku buryo nabo buri wese ashobora kuzabona aho atura.


text:
Minisiteri y’Ubuhinzi n’Ubworozi, ku wa kane tarki 11 Ukwakira, yatangije igikorwa cyo gufasha abahinzi kumenya gushyira ibikorwa byabo mu bwishingizi, biteganyiriza impanuka zishobora guturuka ku ihindagurika ry’ikirere, izuba ryinshi cyangwa imvura ikabije.
Minisiteri y’Ubuhinzi n’Ubworozi (MINAGRI), izafashwa na “Syngeta Foundation” isanzwe ikorana n’abahinzi bo muri Kenya kongera umusaruro no kubafasha mu byo gushingana ubuhinzi.
Minisitiri w’Ubuhinzi n’Ubworozi, Kalibata Agnès, yasobanuye ko uburyo bw’ubwishingizi buje nyuma yo kubona ko abahinzi bo mu Rwanda bagira ibibazo bituruka ku kirere. Iyo gahunda ikazatuma abahinzi bagirirwa icyizere n’amabanki mu kubaha inguzanyo mu buhinzi.
Umuyobozi wa Syngenta Foundation,Marco Ferroni, yavuze ko ubu mu Rwanda bakorana n’abahinzi baba muri gahunda ya Tubura, igamije gutanga inyongeramusaruro no gufasha abaturage kubona umusaruro mwiza.
Yavuze kandi ko bazakwirakwiza ibyuma byikoresha (automated) bipima uko ikirere cyagenze mu gihembwe cy’ihinga, bakamenya niba imyaka yararumbijwe n’ikirere n’icyo abahinzi bazishyurwa.
Ku kibazo cy’ingano y’amafaranga abahinzi bazajya bishyura mu gushingana imyaka yabo, nta mubare ufatika ugaragazwa.
Abahagarariye Syngenta foundation, bavuga ko biterwa n’uko agace ukora ubuhinzi akoreramo, kibasirwa n’ikiza yashinganishijeho ubuhinzi bwe.
Uburyo amafaranga y’ubwishingizi azajya atangwa, bavuze ko niba abantu batse ubwishingizi ku kibazo cy’izuba ryinshi, umuhinzi uri mu gace gakunze kwibasirwa n’izuba cyane ariwe uzatanga amafaranga menshi.
Niyonshuti Bernardine yari ahagarariye abahinzi bo mu karere ka Huye, Umurenge wa Rusatira, bari muri gahunda ya Tubura, bakaba baratangiye gushingana ubuhinzi bwabo.
Niyonshuti yavuze ko kuzigamira ubuhinzi bwabo byabafashije, anavuga ko bitabatwara amafaranga menshi.
Niyonshuti yagize ati ”tumaze umwaka turi mu bwishingizi, kandi amafaranga dutanga si menshi, umuntu atanga igihumbi ku mwaka, imyaka yakwangirika, bakamusubiza ayo yaguze amafumbire n’abahinzi yakoresheje ahinga umurima we”.
Nyamara n’ubwo ubu bwishingizi buje, imibare igaragaza ko usibye ubwishingizi ku ndwara, ubundi bwishingizi bukiri hasi ku kigereanyo cya 3%.
Minisitiri Kalibata yavuze ko bazasobanurira abaturage bihagije mu kumvikanisha ibyiza byo kujya mu bwishingizi.
Minisitiri yavuze ko iyo Ibiza byibasiye agace runaka, ingamba zifatwa zitarobanura gusa abashinganishije ubuhinzi.
Iyi gahunda nshya ntabwo izakora ku bihingwa byose, ku ntangiriro ubwishingizi buzareba ku bishyimbo n’ibigori. Gusa bavuze ko nyuma bazajya bongeramo n’ibindi bihingwa.
Syngenta nayo igaragara nk’itarasobanukira abahagarariye ibigo byari byitabiriye itangizwa ry’igikorwa.
Abo muri BNR bibajije niba ije nk’ikigo cy’ubwishingizi, abo muri serivisi y’ubumenyi bw’ikirere babaza uko bazajya bakorana, cyangwa niba abahinzi bazajya bagendera ku bipimo bya Syngenta byonyine.
Syngenta izajya ikorana n’ibigo by’ubwishingizi bikorera mu Rwanda ikabihuza n’abahinzi bakorana.
Minisitiri Kalibata yavuze ko hazafatwa umwanya wo kwicarana n’ibigo byose birebwa n’uyu mushinga, bagasobanukirwa birenzeho.
Syngenta isanzwe ikorana n’abahinzi ikabageza ku bwishingizi. Imze gushyira mu bwishingizi abahinzi 73.000 muri Kenya. Rwanda abafite ubwishingizi mu buhinzi ni 25 gusa.
Uyu mushinga wo gushingana ubuhinzi, uturutse muri Kenya, ku izina rya “Kilimo Salama” bakaba bari kuwushakira irindi zina mu Kinyarwanda.


text:
Mu minsi ishize hibazwaga impamvu umuhanzi w’umuraperi Riderman yaba ataratangaza umunyamahanga uzagaragara mu birori byo kumurika alubumu ye, abandi bakibaza bati ese nta munyamahanga azazana? Ibi bikaba bitakiri ibyo kwibazaho kuko Riderman yatangaje ko JAGUAR wo muri Tanzaniya uzwi cyane mu ndirimbo Kigewugewu azaboneka muri ibyo birori.
Gusa ngo uyu muhanzi azaba ari we rukumbi uzagaragara w’umunyamahanga muri iki gitaramo. Gushaka kumenya impamvu yahisemo kuba ariwe azana kandi akamuzana ari umwe twegereye umuhanzi Riderman adutangariza ko yahisemo kuzana Jaguar kuko yasanze ari we ukunzwe cyane muri iyi minsi kuko nta kabari wageramo ngo ntusange bari gucuranga indirimbo ze! Ibi kandi ngo byamweretse ko abanyarwanda muri iyi minsi ariwe bishimiye. Ikijyanye no kuba yarahisemo kuzana umuhanzi umwe wo hanze ni uko ngo bihenda cyane kandi mu by’ukuri ugasanga nta nyungu cyane ko usanga hari n’abo barusha.
Ikindi ni uko ngo abandi yari yateganyije batashoboye kuboneka kubera ko muri ariya matariki bazaba bafite ahandi bari.”
kuri ubu imyiteguro akaba ayikomeje kandi ikaba iri kugenda neza. Twabibutsa ko ibirori byo kumurika alubumu Igicaniro ya Riderman izaba ku itariki ya 24 Ukuboza 2011 bikabera kuri Petit Stade I Remera guhera saa cyenda. Kwinjira akaba ari 2000 na 5000 VIP.
Nyuma y’icyo gitaramo ibirori bikaba bizakomereza Quelque Part Bar Resto.


text:
RANGURURA CHOIR YO MURI KAMINUZA Y’U RWANDA ISHAMI RYA HUYE MU RUGENDO RW’IVUGABUTUMWA MU MUJYI WA KIGALI
Ku wa 15 na 16 Gashyantare 2014, muri EAR paruwasi ya Kicukiro Diyosezi ya Kigali , Hateguwe igiterane cy’urubyiruko cyateguwe n’itorero Anglikani mu Rwanda (EAR)Paruwasi ya KICUKIRO ho muri Diyosezi ya KIGALI.
(Photo) Rangurura Choir
CHORALE RANGURURA ibarizwa muri kaminuza y’u Rwanda ishami rya Huye ni imwe mu makorali yatumiwe kwifatanya n’abazitabira icyo giterane, nk’uko twabitangarijwe na Jean Claude NSABIMANA umwe mu baririmbyi akaba n’umutechnicien wa korali, yatubwiye ko ari bumwe mu butumire bw’ingenzi bakiriye nyuma yo kumurika album yabo y’amashusho yitwa”UBUNTU TWAGIRIWE” yagiye ahabona mu gushyingo 2013. akomeza agira ati”mu ngendo z’ivugabutumwa twakoreye ku Kigeme, I Remera Giporoso, noneho ubu tuje ku Kicukiro kwifatanya n’abaho by’umwihariko urubyiruko kuzamura ibendera rya Yesu, ati kandi abatarabashije kwitabira Launch twakoreye muri Kaminuza y’u Rwanda I Huye bazaze birebere umurimo Imana irimo gukora muri Korali Rangurura, n’abifuza n’indirimbo zacu tuzaba twazibegereje. Biteganyijwe ko korali Rangurura izaba yasesekaye mu mugi wa Kigali kuri uyu wa gatandatu kuko ku gicamunsi hazaba hari igitaramo cy’indirimbo zo kuramya no guhimbaza kuri EAR KICUKIRO guhera saa saba z’amanywa kugeza nimugoroba, iki giterane kikazakomeza no ku cyumweru ako mu gitondo hazaba amateraniro adasanzwe azabera mu ishuri rikuru rya IPRC KICUKIRO (ahahoze ari ETO KICUKIRO), noneho nyuma ya saa sita habeho igitaramo kizabera muri iryo shuri nyine. uretse korali rangurura iki giterane kizitabirwa na korali HOZIYANA kuva muri EAR SHYIRA(RUHENGERI),korali CALL ON JESUS, GLORIA, HERITIER DU CIEL, MORIAH n’izindi. Abavugabutumwa batumiwe ni Ev. Emmanuel KWIZERA, Bishop Nathan KAMUSIIME GASATURA umushumba wa EAR diyosezi ya Butare na Bishop Louis MUVUNYI umushumba wa EAR diyosezi ya Kigali. Intego y’igiterane iragira iti: “YESU ATI MUJYE MUBIKORA BYOSE MU IZINA RY’UMWAMI” iboneka mu rwandiko Pawulo Intumwa yandikiye Abakolosayi 3:17.
Yanditswe na Janvier Kwizera


text:
Abagore baratangaza ko kudasobanukirwa neza amategeko abarengera no kwitinya ngo biza ku isonga mu inzitizi z’ibanze bahura nazo mu mikoreshereze y’umutungo w’ubutaka.
Ibyo babitangarije mu biganiro by’iminsi 3 barimo, aho basobanurirwaga N’umuryango wa RCN Justice et Democratie ku itegeko ribarengera ku mutungo w’ubutaka akeshi bakunda guhezwaho n’abagabo babo.
Ibyo biganiro byari mu rwego rwo gukomeza gahunda yo guteza imbere uburenganzira bw’umugore ku mutungo w’ubutaka. Ngo ni nyuma yo kuganira n’abaturage bo mu midugudu ine yo mu karere ka Rusizi aho byagaragaye ko hari inzitizi abagore bahura nazo mu mikoreshereze y’umutungo w’ubutaka.
Inyinshi ngo zituruka ku masezerano abagiye gushakana bagirana zivuka baramaze gushakana nkuko byemezwa na MURERWA Seraphine umukozi wa RCN Justice et Democratie umuryango utegamiye kuri leta w’Ababiligi ushyira mu bikorwa uwo mushinga.
Bamwe mu bagore bavuga ko izo nzitizi ziterwa ahanini n’ubujiji bwa bamwe muri bo n’abagabo ngo usanga batinya uko bafatwa nyuma yo guharanira uburenganzira bwabo usanga harimo n’abatazi ko itegeko ribubemerera.
Uretse ibi kandi ngo hari no kudasobanukirwa neza amasezerano abashakanye bagirana aho usanga ngo abashyingiranwa bihutira gusezerana ivangamutungo risesuye ntibamenye umutungo basezeranye kuvanga uwo ari wo.
Cyakora ngo hari uburyo bwo kubikemura, aho ngo bagomba gusobanukirwa amategeko kuburyo burambuye. hamwe n’ abasezeranya abageni mugihe cyo gushyingirwa basabwe kutabikora muburyo bwo kurangiza umuhango gusa, bagasobanurira neza abo basezeranya.
Ibi biganiro byari byitabiriwe n’abantu b’ingeri zitandukanye barimo abahagarariye inzego z’abagore, Police y’igihugu, ubuyobozi bw’akarere, imirenge n’umudugudu, bose bavuye muri ayo mahugurwa biyemeje kurandura izo nzitizi zitambamira umugore mu mikoreshereze y’umutungo w’ubutaka.
Icyakora abagabo nabo ngo hari aho barengana kuko mu gusezerana abenshi bakoresha ivangamutungo rusange ariko ugasanga abagore ntawo bazanye hagakoreshwa uw’abagabo gusa icyakora ibyo byose ngo biterwa no kutamenya amategeko nkuko bitangazwa n’abagore.


text:
Umuvugizi wa Polisi mu Ntara y’Iburasirazuba, Supt Benoit Nsengiyumva, arahamagarira aboga mu biyaga n’imigezi by’Akarere ka Bugesera kubyirinda, kuko hari abntu bakomeje kubigwamo.
Supt Benoit Nsengiyumva yabitangaje nyuma yo kumva urupfu rw’umunyeshuri w’ishuri rikuru nderabarezi rya Kigali warohamye mu kiyaga cya Cyohoha y’epfo ku wa mbere hashize ahita apfa.
Ku itariki ya 28 Mutarama 2013 saa tanu n’igice z’amanywa hamenyekanye inkuru ibabaje y’umusore witwa Nkundimana Emmanuel ukomoka mu karere ka Nyaruguru, wari urangije umwaka wa mbere mu Ishuri rikuru Nderabarezi rya Kigali ( KIE ), arohamye mu kiyaga cya Cyohoha y’Epfo.
Nk’uko byatangajwe n’Umunyamabanga Nshingwabikorwa w’Umurenge wa Kamabuye, Muyengeza Jean de Dieu, wabashije kugera aho uwo munyeshuri yarohamiye, ngo Nkundimana yari agiye gusura inshuti ye ituye mu murenge wa Kamabuye witwa Bikorimana Noel, bajyana kuri icyo kiyaga batembera.
Nkundimana ngo yabwiye mugenzi we ko azi koga, barogana, bava ku mwaro bajya mu mazi hagati, hanyuma Nkundimana aza gutakambira mugenzi we ko ananiwe, undi na we aramusanganira agerageza kumwogana ariko amurusha imbaraga bacubirana hasi mu kiyaga, nyakwigendera aherayo kuko mugenzi we yananiwe kumuvanayo ngo amugeze ku nkombe.
Nk’uko umunyamabanga nshingwabikorwa w’Umurenge wa Kamabuye yabitangarije Imvaho Nshya ngo abaturage bakeka ko ashobora kuba yarafashwe n’ibinya (ibyo bita imbwa kubakora siporo) ari mu kiyaga, kuko yatakambiye mugenzi we ko ananiwe, agerageza kumurohora biranga.
Umuvugizi wa Polisi mu ntara y’IBurasirazuba, Superitendant Benoit Nsengiyumva, akimara kumva iyo nkuru y’uwo munyeshuri warohamye, ubwo yari mu murenge wa Kamabuye, yasabye abaturage kwitondera koga mu biyaga by’Akarere ka Bugesera, kuko bikunze guteza impanuka zitwara ubuzima bw’abantu, byaba mu kurohama cyangwa kuribwa n’inyamaswa zibirimo.
Nsengiyumva ati “Icyo dukangurira abaturage ni uko bakwiye kwirinda kujya ku biyaga koga, kuko bibamo inyamaswa ziryana, kandi biba birimo isayo, nta n’uri hafi wabatabara mu gihe bagiriye ikibazo mu mazi.”
Hashize igihe kitari gito ibiyaga uko ari 9 byo mu karere ka Bugesera bitwara ubuzima bw’abaturage, abenshi baribwa n’ingona abandi bakarohama bagiye koga.
Ubuyobozi na bwo mu nama zitandukanye ntibuhwema gukangurira abaturage kwitondera ibyo biyaga, ariko ntihagipfa gushira ukwezi utumvise uwo ingona cyangwa imvubu byakomerekeje cyangwa byambuye ubuzima.


text:
Ngororero: Icyo abatazi indimi z’amahanga batekereza kuri serivisi bahabwa
Kuba abayobozi bakuru b’igihugu barahagurukiye kunoza serivisi zihabwa abagana ubuyobozi n’ibigo bitandukanye haba muri serivisi za leta cyangwa izitangwa n’abafatanyabikorwa bayo cyangwa abantu bigenga, byatumye n’abaturage bo mu karere ka Ngororero batangira kugaragaza ibitekerezo byabo kubirebana na serivisi bahabwa.
Icyo abenshi banenga mumitangirwe ya serivisi ni ukuntu kunzugi z’abakozi n’abayobozi haba handitse ibintu umuturage atabasha kwisobanurira igihe akeneye kwinjira mubiro by’umuntu, ndetse ngo n’abize bakaba atiri bise bakwisobanurira ibyanditswe kunzugi akenshi mumagambo ahinnye y’igifaransa cyangwa icyongereza.
Hari ibyo batabasha kwisobanurira bifuza ko byashyirwa mu kinyarwanda
Ikindi kandi, ngo kunzugi z’ibiro cyangwa ahamanikwa amatangazo ntaho wabona inshingano z’umuntu ngo babe bakwiyobora batabanje kubaririza, bakaba basaba ko byakosorwa kandi bikandikwa no mukinyarwanda kuko abenshi mubahabwa serivisi ari abanyarwanda.
Ikigenda neza benshi mubo twaganiriye bahurizaho ni uko ubuyobozi bw’inzego za leta mu karere ka Ngororero bushyira imbaraga mu gutuma abantu batandukanye cyane cyane abacuruzi banoza serivisi zabo, ndetse ngo iyo umuturage abashije kugera kumuyobozi cyangwa umukozi w’akarere akeneye nawe amuha serivisi kuko ntabagihutazwa muri ako karere.
Ukurikije uko babivuga, abaturage bazi serivisi zirushaho kugenda neza mu karere aho bashima abajyanama muby’amategeko uko babakira ndetse n’abandi, bakurikije aho bagiye banyura bashaka serivisi nkuko hakizima evariste uvuga ko amaze igihe aza mubibazo bitandukanye kucyicaro cy’akarere abivuga.
Ibiro bitanga inama n’ubufasha kuby’amategeko birashimwa
Abaturage kandi bavuga ko mutugari hakiri abayobozi batwo bagikanga abaturage kimwe no mumidugudu ndetse bagatunga urutoki bamwe, nko mu murenge wa Sovu aho umuturage avuga ko yarenganyijwe n’umuyobozi wamwambuye agatebo ke n’ibyari bikarimo ngo ni uko atagiye kumuganda kandi bizwi ko arwaye ndetse atangirwa ubuhamya n’abandi baturage ariko ngo bigenda bigabanuka, iyo abaturage bashize ubwoba bakabivuga kunzego zisumbuyeho.
Hashingiwe kumabwiriza yatanzwe na minisitiri w’inteba, buri mukozi wese akaba asabwa gushyira kurugi rw’ibiro bye ibishobora byose gutuma abamugana bishimira serivisi bahabwa kandi bitabagoye.